Sosiaalinen vastuu - Valio Oy\nTyöhyvinvointi ja palkitseminen\nHenkilöstön osaamiseen panostetaan\nValio Oy:n henkilöstö keskimäärin\nValio Oy:ssä tehty työ, ylityöt sekä sairaus- ja tapaturmapoissaolot\nValio Oy:n henkilöstötietoja\nValio Oy:n henkilöstö toimipaikoittain Suomessa 31.12.2013\nTyösuhteet Valio Oy:ssä 2013\nValio tarjoaa koulutusta\nValion Executive Programme vahvistaa valiolaista johtajuutta kehittämällä liiketoiminta- ja vuorovaikutusosaamista.\nValion johtoryhmän jäsenet kouluttavat kurssilaisia ja antavat heille liiketoiminnan haasteisiin liittyviä tehtäviä. Ohjelma on laadittu yhteistyössä Aalto-yliopiston kanssa.\nVuoden 2013 ohjelman painopisteenä oli liiketoiminta Venäjällä. Vuoden 2014 aikana ohjelmaa ei toteuteta.\nValion Business Programmen tavoitteena on lisätä ymmärrystä Valion liiketoiminnan taloudellisesta ohjaamisesta sekä vahvistaa osallistujien kykyä ymmärtää ja johtaa liiketoiminnallisia kokonaisuuksia.\nVuoden 2013 aikana kohderyhminä olivat juustojen ja rasvojen tuotekehitys, myynti sekä tuotannon henkilöstö.\nVuonna 2013 käynnistettiin myös uusi investointiprojektipäällikköjen laajempi valmennus. Valmennuksia jatketaan vuonna 2014.\nAsiantuntijoille kohdennetuissa valmennuksissa annetaan tukea asiantuntijan roolissa toimimiseen, henkilökohtaiseen kehittymiseen, sekä projekti – ja vuorovaikutustaitojen harjoittamiseen.\nTuotannon henkilöstön kehittämisessä painopisteenä on ammatillisen osaamisen ylläpitäminen ja jatkuva kehittäminen. Lisäksi henkilöstölle tarjotaan tutkintotavoitteista oppisopimuslähtöistä koulutusta.\nOnnistuminen arjen työssä näkyy yksilöissä työnilona ja edistää työyhteisössä hyvinvointia ja pitkäaikaisterveyttä.\nTyöhyvinvointitoiminnan tavoitteena on vahvistaa yksilöiden, työyhteisön ja organisaation voimavaroja, jotka mahdollistavat onnistumisen arjen työssä.\nTyöhyvinvointitoiminnan keskeisiä osa-alueita ovat esimies- ja työyhteisötaidot sekä yksilöiden työkyky ja hyvinvointitaidot.\nVuonna 2013 maksettu bonus oli yhteensä noin 6,6 miljoonaa euroa.\n2008 5,6 miljoonaa euroa\n2009 3,5 miljoonaa euroa\n2010 4,5 miljoonaa euroa\n2013 6,3 miljoonaa euroa\nHenkilöstölle maksetut bonukset\n- Noudatamme aina turvallisuussäädöksiä ja -ohjeita.\n- Jokaisen tulee ilmoittaa havaitsemastaan vaarasta ja puuttua turvattomaan toimintaan.\n- Parannamme jatkuvasti työympäristöä ja työtapojen turvallisuutta.\n- Tunnistamme vaaroja ja arvioimme niistä aiheutuvia riskejä.\n- Kaikki vaaratilanteet, tapaturmat ja onnettomuudet tutkitaan.\n- Käsittelemme turvallisuusasioita säännöllisesti eri johtamistapahtumissa.\n- Kehitämme toimintaamme vakavista poikkeustilanteista palautumisen nopeuttamiseksi.\n- Parannamme henkilöstön turvallisuustietoisuutta ja –osaamista.\nEnnätyksellisen vähän tapaturmia\nTapaturmia sattui ennätyksellisen vähän vuonna 2013. Kuten aikaisempinakin vuosina kaatumiset ja liukastumiset töissä ja työmatkalla olivat merkittävin tapaturmatyyppi.\nValiolla tapahtui yhteensä 254 tapaturmaa tai ammattitautia. Työmatkatapaturmia oli 12,7% ja ammattitauteja 4% tapauksista.\nTapaturmien määrät pienenivät 7% ja tapaturmista johtuvat poissaolot 18%. Kuolemaan johtaneita työtapaturmia ei ollut. Yli 4 pv poissaoloon johtaneiden tapaturmien määrät laskivat 31%.\nTyöpaikalla sattuneiden tapaturmien taajuus oli 34,9 kpl miljoonaa työtuntia kohti.\nEniten tapaturmista johtuvia poissaoloja aiheutui kaatumisista ja liukastumisista (määrästä 18 % ja poissaoloista 38 %). Määrältään eniten tapaturmia aiheutui esineiden väliin jäämisistä (määrästä 24 % ja poissaoloista 18 %) ja kolmanneksi eniten ylikuormittumisesta ja -rasittumisesta (määrästä 17 % ja poissaoloista 12 %).\nValiolla kirjataan tapaturmiksi kaikki tapaukset, joista seuraa työstä poissaoloa tai hoitokustannuksia.\nTyötapaturmat Valio Oy:ssä\nTapaturmataajuus Valio Oy:ssä\nAsiakkaat arvostavat Valion merkkituotteita, toiminnan luotettavuutta ja yhteistyön ammattitaitoa.Valion asiakkaita ovat mm. päivittäistavarakaupan ketjut, henkilöstöravintolat, ravintolat, tukut, liikenneasemat, ravitsemuspalvelujen tuottajat ja leipomot koko maassa.\nTuotteiden toimitusvarmuus asiakkaille oli Suomessa 98,5 % (99,3 %).\nSuomen liikevaihto oli noin 63 % (64%) Valio-konserin vuoden 2013 liikevaihdosta. Suomen liikevaihtoon sisältyy kotimaan myynnin lisäksi maitoraaka-aineen myynti muille valmistajille.\nVähittäiskaupan osuus kotimaan myynnistä (1275 miljoonaa euroa) oli noin 74 % (n. 75 %), food service -myynnin osuus (mm. henkilöstöravintolat, julkinen hankinta, tukut, ravintolat, liikenneasemat) n. 13 % (13,5%) ja teollisuusmyynnin osuus n. 11 % (n.13 %). Valion valikoimassa on reilut 1 000 tuotevaihtoehtoa.\nValio toimittaa tuotteet asiakkaille 85-prosenttisesti kiertävissä, ympäristöystävällisissä ja asiakkaiden työtä säästävissä jakeluyksiköissä.\nMahdollisista tuotepuutteista tai –virheistä Valio tiedottaa avoimesti ja nopeasti.\nAiheeseen liityvät graafit\nVuonna 2013 Valio lanseerasi uuden valio.com-sivuston palvelemaan Valion entistä kansainvälisempää asiakaskuntaa. Myös Valion yrityssivut päivittyivät. Uudistetun valio.comin ja yrityssivujen avulla Valio pyrkii palvelemaan entistä paremmin eri sidosryhmiä.\nKaikilla Valion internetsivuilla vieraili vuonna 2013 keskimäärin 15 miljoonaa eri kävijää: kasvua oli lähes 80 % edelliseen vuoteen.\nValio vastaa tuotteisiin ja yrityksen toimintaan liittyviin kysymyksiin Valion verkkosivuilla olevan palautelomakkeen kautta, puhelimitse, Valion Facebook-sivujen avulla sekä Twitterissä.\nLaatumittauksessa kuluttajat antoivat Valion kuluttajapalvelulle erinomaiset arvosanat. Erityisesti arvostettiin palvelun nopeutta, ystävällisyyttä ja asiantuntevuutta.\nValion kuluttajapalvelu vastasi noin 38 000 (28 000) kuluttajakontaktiin vuonna 2013. Yhteydenotot internetin kautta olivat entistäkin suositumpi tapa lähettää viestiä Valiolle.\nValio kehittää tuotteita yhteistyössä kuluttajien kanssa käyttäen uusimpia tutkimusmenetelmiä. Valio on panostanut erityisesti havainnoivaan, etnografiseen tutkimukseen. Lisäksi verkossa toimii virtuaalinen markkinatutkimusyhteisö, jonka kanssa ideoidaan, suunnitellaan ja testataan tuotteita.\nValio toimii vuorovaikutuksessa sekä paikallisten että kansallisten sidosryhmien kanssa. Strategisia sidosryhmiä ovat kuluttajat, henkilöstö, omistajatuottajat, asiakkaat, raaka-aineiden sekä pakkaustarvikkeiden toimittajat ja yhteiskunnan päättäjät. Muita tärkeitä sidosryhmiä ovat yliopistot, media ja järjestöt.\nYhteydenpito sidosryhmiin on säännöllistä ja vuorovaikutteista. Sidosryhmien näkemykset otetaan huomioon muun muassa tuotekehityksessä ja tuotteiden laadun kehittämisessä samoin kuin tuotevirheiden havaitsemisessa.\nSidosryhmille merkityksellisiä tuotteita ja vastuullisuuteen liittyviä asioita luodataan sidosryhmätutkimuksilla, ja tutkimusten tulosten pohjalta kehitetään Valion toimintaa ja tuotteita.\nValion sponsorointi vuonna 2013\nVuonna 2013 Valion sponsorointi keskittyi nuorten liikunnan ja ravitsemuksen tukemiseen Valio Plus Akatemian stipendien kautta.\nValio Plus Akatemian kummeina toimivat Teemu Selänne, Sami Hyypiä, Joel Pohjanpalo ja Kiira Korpi. Yhteistyö Korven kanssa on jatkunut jo vuodesta 2006.\nVuoden 2013 aikana Valio tuki myös Helsinki cup-jalkapalloturnausta, Aalto-yliopistoa ja Taidekeskus Salmelaa Mäntyharjulla. Lisäksi Valio oli mukana monissa alueellisissa tapahtumissa lähellä omia tuotantolaitoksiaan, mm. Lapinlahden Savo Gamesissa ja Seinäjoen Peliveljien peleissä.\nValion alkutuotannon ja ravitsemuksen asiantuntijat kehittävät osaamista yhteiskunnassa\nValion alkutuotannon asiantuntijat edistävät muun muassa maidontuotannon, maidonjalostuksen, maitotutkimuksen, nautojen hyvinvoinnin ja ravitsemuksen kehittämistä eri toimielimissä ja hankkeissa Suomessa ja ulkomailla.\nValion ravitsemusasiantuntijat järjestivät vuoden 2013 aikana yhden hammasterveyteen liittyvän seminaarin, johon oli kutsuttu neuvolaterveydenhoitajia sekä suuhygienistejä.\nTerveyden ja ravitsemuksen ammattilaisia palvelee verkossa myös Valion Hyvinvointi-osio.\nMML hoitaa kansainvälistä ja kotimaista edunvalvontaa sekä työehtosopimusten solmimisen meijeritoimialalle.


Queen of time (cd), Amorphis, Sony Music Entertainment (Finland) Oy | Booky.fi\nWILD WILD WONDERLAND (CD)\nTekijä: Saara Aalto\nMUSTIA RUUSUJA (CD)\nTekijä: Nelja Ruusua\nJulkaisija: Sony Music (2018)\nTekijä: Sting & Shaggy\nGOLDEN (CD DELUXE) (CD)\nTekijä: Kylie Minogue\n23.30€ (Alv 24%) 18.79€ (Alv 0%)\nSoundin toimittajien vuoden 2018 parhaat kotimaiset albumit, 13. sija.\n"Levy vetoaa kehen tahansa, johon folk-sävytteinen optimistisella pohjavireellä vedetty sinfoniametalli muutenkin vetoaa." - Salla Harjula, Soundi 5/2018.\nKotimainen metalliyhtye Amorphis on saanut 13. studioalbuminsa valmiiksi. Albumilla kuullaan jousia, huiluja, kuorolaulua sekä massiivisia orkestraalisia sovituksia. Näiden lisäksi levyllä pääsee ääneen ensimmäistä kertaa yhtyeen kappaleiden pitkäaikainen sanoittaja Pekka Kainulainen. Albumin on tuottanut edellisen tapaan Jens Bogren (mm. Opeth, Amon Amarth, Kreator), joka tunnetaan inspiroivasta ja haasteita pelkäämättömästä tavasta työskennellä studiossa.\n”Queen Of Time yllätti meidät täysin massiivisuudellaan. Treenien ja esi-tuotannon aikana meillä ei oikeastaan ollut käsitystä kuinka suuret suunnitelmat Jensillä oli albumin suhteen. Välillä hän heitti ilmoille ajatuksia kuoroista ja oikeista jousista sekä orkestraatio-sovituksista, mutta ne taisi mennä ”Yeah right”-tyyppisesti kuuroille korville kunnes kuulimme lopputuloksen. Albumi on tavallaan steroidi-ruiskeen saanut ’Under The Red Cloud’. Musiikillisesti se jatkaa hyvin pitkälle siitä mihin viimeksi jäätiin, tosin vertailuna se on huomattavasti aggressiivisempi, dynaamisempi ja mahtipontisempi. Hienoja adjektiiveja kaikki! Voidaan sanoa, että Amorphis kuulostaa tutulta, mutta täysin erilaiselta. Jensillä oli selkeästi ässät hihassa, jotka hän paljasti vasta viime metreillä”, yhtyeen kitaristi Esa Holopainen kertoo.\n”Queen Of Time” –albumilla kuullaan bassossa yhtyeeseen viime vuonna keikkabasistiksi palannut perustajajäsen Olli-Pekka “Oppu” Laine. Oppu oli mukana Amorphiksen seitsemällä ensimmäisellä julkaisulla aina vuoteen 2000 saakka. Tämän jälkeen basistina toimi Niclas Etelävuori viime vuoteen asti, jonka jälkeen Oppu palasi yhtyeen riveihin.


Aikuiset » Tietoa mielenterveydestä » Hoitomuotoja » Pages » Psykoterapia\nPsykoterapia on terveydenhuollon tavoitteellista toimintaa, jolla hoidetaan psyykkisiä vaikeuksia psykologisin menetelmin. Psykoterapiassa hankalia asioita prosessoidaan keskustelemalla. Tarvittaessa voidaan käyttää erilaisia oireita tuottavien toimintatapojen tunnistamista ja muuttamista helpottavia harjoitteita.\nPsykoterapian vaikuttamiskeinot ovat psykologisia, mikä edellyttää psykoterapeutilta riittäviä perustietoja ihmisen psykologisesta kehityksestä, kliinisestä psykologiasta ja psykiatriasta. Koska psykoterapeutti on määritelty Suomessa terveydenhuollon ammattihenkilöksi, häntä sitovat samat yleiset ja erityiset hoitotoimintaa koskevat vaatimukset kuin muitakin terveydenhuollon ammattihenkilöitä. Psykoterapiaa ohjaavat asiakas- ja potilastyötä koskevat lait, asetukset ja ammattikäytännöt sekä eettiset periaatteet. Esimerkiksi nimike terapeutti ei ole asianmukainen suojattu terveydenhuollon nimike eikä terveydenhuollon ulkopuolella toimivia henkilöitä valvo kukaan. Psykoterapiaan tulee siis hakeutua vain sellaisille henkilöille, jotka todella ovat psykoterapeutteja. Tiedon voi tarkastaa julkiterhikki –palvelusta.\nPsykoterapia voi olla lyhytkestoista (6-20 kertaa) tai pitkäkestoista. Lyhyissä psykoterapioissa keskitytään eniten haittaavien, määriteltyjen ja rajattujen ongelmien käsittelyyn. Pitkäkestoinen terapia taas voi olla jopa usean vuoden kestävää, ja siinä pyritään laajamittaiseen persoonallisuuden ja toimintatapojen tunnistamiseen ja muuttamiseen.\nPsykoterapiaan voi hakeutua yksityisesti varaamalla suoraan ajan psykoterapeutilta tai sitä voi hakea terveydenhuollon yksikön lähetteellä Kelan harkinnanvaraisena kuntoutuksena. Asiakas etsii kummassakin tapauksessa terapeutin itse. Yksityisesti psykoterapiaan voi hakeutua kuka tahansa, jolloin terapian kustannukset tulee kokonaan itse maksettavaksi. Terapiahinnoista on olemassa ohjeellisia suosituksia ja yksilöterapiamaksut vaihtelevat n. 60 - 150 € kerta terapiamuodosta ja terapeutin koulutustasosta riippuen. Ryhmäterapioiden käyntimaksut ovat halvempia.\nKela voi myöntää lakisääteistä kuntoutuspsykoterapiaa 16-67-vuotiaille, jos työ- tai opiskelukyky on uhattuna mielenterveyden häiriön vuoksi ja muut lakisääteisen kuntoutuksen kriteerit täyttyvät.\nKatso tarkemmin: http://www.kela.fi/kuntoutuspsykoterapia\nKognitiivisissa terapioissa keskeisiä työskentelyn kohteita ovat oireita tai haittaa tuottavat ajatukset ja uskomukset ja niihin liittyvät tunteet. Kognitiivisen psykoterapian perusajatuksena on, että ajatukset ja tunteet liittyvät toisiinsa, ja että muokkaamalla ajatuksia joustavampaan suuntaan saadaan aikaan muutosta myös tunteissa ja käyttäytymisessä. Terapiassa myös kokeillaan ja harjoitellaan uudenlaista käyttäytymistä ja toimintatapoja. Kognitiivisessa psykoterapiassa voidaankin hyödyntää erilaisia käyttäytymisterapian työtapoja, esimerkiksi harjaannuttamista. Kognitiivinen psykoterapia voi olla kestoltaan lyhyttä (6 -20 kertaa) tai pitkää. Tiheydeltään se on tavallisesti kertaviikkoista.\nKognitiivinen käyttäytymisterapia on tavoitteellista, järjestelmällistä ja asiakaskeskeistä terapiaa, jossa tarkastellaan yhdessä asiakkaan kanssa tarkasti määritettyjen tavoitteiden pohjalta ongelmallista toimintaa nykyhetkessä. Kognitiivisessa käyttäytymisterapiassa tutkitaan, miten ihminen käyttäytyy tai menettelee eri tilanteissa ratkaistakseen ongelmiaan. Tarvittaessa hänelle opetetaan elämänlaadun kannalta toimivampia ja käyttökelpoisempia tapoja ongelmien ratkaisemiseksi. Kognitiivinen käyttäytymisterapia aloitetaan käyttäytymisanalyysilla tai asiakkaan tilanteen käsitteellistämisellä. Tämä voi johtaa huomaamaan, että ongelmien takana on toimimattomia ongelmanratkaisu- tai suhtautumistapoja, ”noidankehiä”.\nEro kognitiiviseen terapiaan tulee karkeasti ottaen siinä, että kognitiivisessa käyttäytymisterapiassa keskitytään enemmän käyttäytymisen ja toimintatapojen analyysiin kuin ajatusten tai tunteiden tutkimiseen. Hoidon tarkoituksena on opettaa asiakkaalle uusia itsehallinnan menetelmiä ja näitä harjoitellaan paljon myös terapiaistuntojen välillä kotitehtävien avulla. Kesto vaihtelee hoidettavan ongelman mukaan ja terapia voi olla lyhyttä tai pitkää.\nIhmisen oma historia on läsnä nykypäivässä mielen sisäisenä dialogina ja suhteessa elämään, ihmisiin ja ympäristöön. Terapiatunnilla tämä sisäinen keskustelu - vuoropuhelu - on tarkastelun kohteena ja ymmärryksen lähteenä. Tarkoitus on yhdessä terapeutin kanssa löytää uudenlaisia työvälineitä ja toimintamalleja.\nItsehavainnoinnin kehittyminen avaa potilaalle mahdollisuuden tietoisempiin valintoihin ja muutokseen. Psykoterapeuttisen keskustelun rinnalla voidaan käyttää kirjallisia, kuvallisia, toiminnallisia tai mielikuvatekniikoita.\nKognitiivis-analyyttisen psykoterapian (KAT) teoriatausta nousee psykoanalyyttisestä objektisuhdeteoriasta ja kognitiivisesta psykologiasta. Sen hahmotustapa on myös lähellä systeemiteoreettista ajattelua.\nIntegroivana psykoterapiamuotona se sopii monenlaisiin ongelmiin, kuten ihmissuhdeongelmiin, itsensä vahingoittamiseen, addiktioihin ja syömishäiriöihin. Se soveltuu myös hyvin ahdistuneisuuden ja erilaisten muiden mielialahäiriöiden hoitamiseen.\nKAT:n hahmotustapaa voidaan myös käyttää pariterapiassa tai ryhmäterapiassa ja erilaisissa yhteisöllisissä pohdinnoissa, työnohjauksessa, konsultaatioissa ja neuvonnassa.\nPsykodynaamisen psykoterapian tavoitteena on lisätä kykyä tunnistaa, ymmärtää ja käsitellä omia tunteita, sisäisiä ristiriitoja ja ongelmia niin, että sisäinen kasvu ja sopeutuminen eri elämäntilanteissa olisivat onnistuneita. Psykodynaaminen terapia perustuu siihen, että menneisyys vaikuttaa ihmisen nykyiseen kokemusmaailmaan. Huomio on lapsuudessa ja varsinkin varhaislapsuuden kokemuksissa. Jokaisella ihmisellä on oma kehityshistoriansa, ja psyykkisten pulmien tausta on lapsuuden, nuoruuden ja aikuisuuden kehityshaasteiden ratkaisuissa.\nPsykodynaaminen psykoterapia perustuu tiiviiseen ja riittävän pitkään hoitosuhteeseen. Se mahdollistaa kasvun ja kehityksen aikana tulleiden sujumattomien vaiheiden uudelleen kokemisen ja työstämisen. Työskentelyn polttopiste on nykyisessä, johon liittyviä mielikuvia ja tunteita yritetään selventää ja ymmärtää aikaisemman historian ja siitä mieleen nousevien muistojen avulla. Tapaamiset terapeutin kanssa ovat yleensä kaksi kertaa viikossa. Psykodynaaminen hoito on yleisimmin pitkäkestoista. Kokonaiskesto 2 - 4 vuotta.\nPsykodynaaminen lyhytterapia on ajatteluperustaltaan samanlaista kuin psykodynaaminen terapiakin, mutta työskentelyn kohteeksi valitaan jokin yksittäinen ongelma tai toimintatapa. Tapaamiset ovat kertaviikkoisia ja niitä on keskimäärin 20. Menetelmä soveltuu parhaiten henkilöille, joiden ongelma on kohtuudella rajattavissa.\nRyhmäpsykoterapia perustuu ajatuksen siitä, että ryhmä tarjoaa mahdollisuuksia tarkastella ryhmätilanteessa ilmeneviä asioita ja hyödyntää niitä psyykkisessä muutoksessa. Ryhmässä on vuorovaikutustilanteita, joissa syntyy erilaisia suhteita ja liittoutumia. Yksilön suhteessa ryhmään ja sen eri jäseniin ilmenee erilaisia puolia ja samalla tapahtuu tunteensiirtoa.\nRyhmäpsykoterapiaa voidaan toteuttaa toiminnallisissa, tukea antavissa, ongelman ratkaisuun pyrkivissä, psykoedukatiivisissa tai psykodynaamisissa ryhmissä. Toiminnallisia ryhmiä käytetään yleensä voimakkaimmin oireilevilla psykiatrisilla potilailla, jotka ovat hoidossaan vasta alussa ja eheytymis- ja kuntoutumisvaiheessa. Toiminnallisuus voi toteutua esimerkiksi musiikin, taideterapian, kirjallisuuden, rentoutumisen, fyysisen harjoittelun, urheilun, askartelun, puutarhanhoidon, ruuanlaiton tai muun vastaavan aktiviteetin avulla.\nOngelmanratkaisuun keskittyviä ryhmiä käytetään esimerkiksi päihdeongelmaisten hoitoon, syömishäiriöihin ja joihinkin somaattisiin sairauksiin sopeutumiseen.\nPsykodynaaminen ryhmäpsykoterapia on pitkäkestoista ja suljetussa ryhmässä tapahtuvaa. Terapiaa voidaan käyttää sisäisten ristiriitojen tutkimiseen sekä vuorovaikutuksen häiriön hahmottamiseen ja korjaamiseen. Ryhmäpsykoterapiassa on tavallisesti 7-8 jäsentä. Ryhmä kokoontuu yleensä kerran viikossa 1,5 tuntia. Hoidon kokonaiskesto on tavallisesti 2-3 vuotta.\nPerheterapia on keino tutkia, ymmärtää ja hoitaa perheen sisäisessä vuorovaikutuksessa ja yksityisillä perheenjäsenillä esiintyviä häiriöitä ja niiden aiheuttamaa kärsimystä. Terapian teoreettiset lähtökohdat nousevat psykodynaamisesta teoriasta, kognitiivisesta teoriasta, ryhmäterapiasta, psykoosien psykoterapiasta, lasten psykoterapiasta tai systeemikeskeisestä perhetutkimuksesta. Hoidon toteutuminen voi vaihdella huomattavasti kestoltaan, tiheydeltään ja kokoonpanoiltaan. Perheterapiaa käytetään sekä itsenäisenä psykoterapiana että muiden psykoterapioiden tukihoitona, joten se voi olla myös osa potilaan muuta hoitoprosessia, jolloin sitä voidaan käyttää myös useissa vaiheissa eripituisina jaksoina.\nRatkaisukeskeinen psykoterapia on tulevaisuuteen suuntautunut ja voimavaroihin keskittyvä psykoterapian muoto. Pulmia ratkaistaan suuntautumalla vaikeuksista kohti toiveita ja tulevaisuutta. Terapiassa pyritään hyödyntämään asiakkaan omia ideoita, vahvuuksia ja taitoja. Tarkasteltaviin asioihin etsitään myönteisiä näkökulmia ja asiakasta autetaan kokeilemaan uusia, luovia keinoja edetä elämässään toivomaansa suuntaan. Hoidon pituus vaihtelee asiakkaan tilanteen ja tarpeen mukaan.\nIntegratiivinen lähestymistapa psykoterapiassa on ennen kaikkea ajattelutapa ja työskentelyorientaatio, ei yhtenäinen teoriasuuntaus tai psykoterapiatekniikka. Integratiivisesti työskentelevä psykoterapeutti mieltää, että psyykkisiä ilmiöitä on hyödyllistä tarkastella monesta eri näkökulmasta. Lähestymistavassa pyritään vertailemaan ja yhdistämään sitä tietoa ja ymmärrystä, jota on saatu eri psykoterapian suuntauksia tutkimalla. Integratiivinen psykoterapia painottaa eri suuntauksille yhteisiä muutosta tuovia tekijöitä, kuten hyvää yhteistyösuhdetta asiakkaan ja terapeutin välillä ja erilaisia työtapoja valitaan tarpeen mukaan.\nPsykoterapeuttinimikettä saa käyttää ainoastaan käyttää ainoastaan henkilö, joka on saanut siihen oikeuden Valviralta (Sosiaali- ja terveysalan lupa- ja valvontavirasto, joka sisältään entisen TEO:n). Psykoterapeutilta vaaditaan soveltuvan pohjakoulutuksen (esim. psykologi, psykiatri, erikoissairaanhoitaja, sosiaalityöntekijä) lisäksi riittävää työkokemusta sekä erikoistumiskoulutusta, joka täyttää tarkemmin määritellyt kriteerit. Terapeutti-nimikettä voi kuitenkin käyttää kuka tahansa, joten kannattaa selvittää, onko kyseessä laillistettu psykoterapeutti.\nAsetus terveydenhuollon ammattinimikkeestä\nKELA / Kuntoutuksen palveluntuottajien haku\nRatkaisu- ja voimavarakeskeisten menetelmien edistämisyhdistys ry\nSuomen kuvataideterapeuttien liitto ry\nSuomen käyttäytymisanalyysin ja kognitiivisen käyttäytymisterapianyhdistys ry


Pyöräilykö terveellistä? – Täällä yli puolen tunnin pyörämatka töihin on pahaksi terveydellesi - Tiede,taidehistoria ja luonto - Vuodatus.net\nOnko liikunta aina hyväksi? Hyvin saastuneissa kaupungeissa se riippuu liikunnan kestosta, New Scientist muistuttaa.\nNyrkkisääntönä voidaan pitää, että kävely ja pyöräily ovat hyväksi terveydelle. Erityisen saastuineissa paikoissa pitkäkestoinen liikunta kuitenkin lisää sydänsairauksien ja keuhkosyövän riskiä. Kun liikkuessa hengittää kovemmin, myös enemmän likaista ilmaa päätyy keuhkoihin.\nCambridgen yliopiston tutkijat vertasivat liikunnan vaikutuksia elinajanodotteeseen useissa maailman suurkaupungeissa. Lähes kaikkialla kävelyn ja pyöräilyn terveyshyödyt vain kasvavat, kun niitä harrastaa enemmän.\nNäin ei kuitenkaan ollut Intian Delhissä, Pakistanin Karachissa eikä Qatarin Dohassa, jotka kuuluvat maailman saastuneimpiin kaupunkeihin. Delhissä pyöräily on terveellistä vain, jos sitä tekee korkeintaan viisi tuntia viikossa.\nJos Delhissä pyöräilee yli viisi tuntia viikossa, ilmansaasteiden aiheuttamat haitat peittoavat liikunnan terveyshyödyt. Tämä tarkoittaa esimerkiksi puolen tunnin työmatkapyöräilyä suuntaansa viisituntisessa työviikossa.\nDelhin kaltaisissa Aasian suurkaupungeissa on paljon esimerkiksi polkupyörälähettejä. Heidän terveyttään saasteisessa kaupungissa pyöräily rasittaa erityisesti.\nLähettänyt: Kate71 - 9.5.2016 klo 21.26


Kirkkojen ja kappelien vuokraus - Porvoon seurakunnat\nPorvoon seurakuntayhtymällä ja sen seurakunnilla on käytössään seurakuntatyön tukena Porvoon tuomiokirkon ja Pikkukirkon lisäksi kappeli Gammelbackan seurakuntakeskuksessa ja Taivaskappeli Suomalaisessa seurakuntakodissa, joita voi varata kirkollisia toimituksia varten. Näsinmäen siunauskappeli palvelee ensisijaisena tilana hautaustoimituksissa. Rauhallisesta Gammelbackan seurakuntakeskuksesta löytyy erityisen maininnan arvoinen valoisa kappeli, joka sopii hyvin kaikkiin kirkollisiin toimituksiin, myös siunaustilaisuuksiin. Gammelbackan seurakuntakeskukseen on myös esteetön kulku ja sieltä löytyy runsaasti pysäköintitilaa.\nTunnelmaltaan kirkot ovat myös sopivia tiloja hengellisen musiikin esittämiselle, minkä takia Tuomiokirkko ja Pikkukirkko ovat vuokrattavissa erilaisiin esiintymisiin.\nVihkimistilaisuus on veloitukseton oman seurakunnan jäsenelle. Pariskunnasta jommankumman on oltava jäsen, jotta tilavuokraa ei peritä. Samaa periaatetta sovelletaan myös avioliiton siunaamisiin.\nPorvoon seurakuntien jäsenet voivat varata vihkimisiä kaksi vuotta etukäteen, aina 1.4. alkaen. Muut kuin Porvoon seurakuntien jäsenet voivat varata toimitusaikoja touko-, kesä-, heinä- ja elokuuksi aikaisintaan saman vuoden tammikuun 15. päivä alkaen. Muille kuukausille vihkimisiä voi varata kaksi vuotta etukäteen.\nKastetilaisuudesta ei peritä tilavuokraa (riippumatta viikonpäivästä), kun lapsi kastetaan Porvoon seurakuntien yhteyteen.\nNäsinmäen siunauskappeli toimii aina ensisijaisena hautaan siunauksen tilana (max. 90 henk.) ja Gammelbackan seurakuntakeskuksen kappeli toissijaisena tilana (etenkin tuhkahautauksiin sopiva, max. 170 henk.). Hautaan siunaus voidaan erityistilanteissa sopimuksen mukaan toimittaa myös muissa tilaisuuteen sopivissa tiloissa. Oman seurakunnan jäsenen hautaan siunauksesta ei peritä tilavuokraa. Muun evankelis-luterilaisen jäsenen hautaan siunaus on edellä mainituissa tiloissa veloituksetonta, ks. Hinnasto. Kirkkojen ja kappeleiden käytöstä muun kuin evankelis-luterilaisen jäsenen hautaan siunaukseen veloitetaan hinnaston mukainen tilavuokra.\nKonsertit, muut esiintymiset ja tilaisuudet sekä niiden harjoitukset, nauhoitukset ja levytykset\nPorvoon tuomiokirkko ja Pikkukirkko ovat vuokrattavissa konsertteja ja muita esiintymisiä varten. Ne voi myös vuokrata konserttien ja muiden esiintymisten nauhoituksiin ja levytyksiin. Näistä sovitaan tapauskohtaisesti ja seurakuntatoiminta huomioiden. Suomalaisen seurakunnan johtava kanttori sekä Borgå svenska domkyrkoförsamlingin konserttitiedusteluista vastaava kanttori ottavat vastaan konsertteja koskevat tilavaraustiedustelut.\nTilan vuokraaja vastaa soitinten virityskustannuksista, jos tiloissa olevia soittimia halutaan käyttää esiintymisissä.\nKirkoissa järjestettävissä tilaisuuksissa on huomioitava, että tiloille on viranomaisten toimesta määrätty maksimihenkilömäärät. Viranomaismääräysten mukaan Tuomiokirkossa saa olla enintään 704 henkilöä kerrallaan, eikä määrää saa ylittää edes tilapäisesti. Konserttien ja muiden esiintymisten ja tilaisuuksien järjestäjien lippukiintiöksi on asetettu 600 lippua, jotta jää tilaa myös esiintyjille ja järjestäjille. Tilan vuokraaja vastaa omien tilaisuuksiensa järjestelyistä ja turvallisuudesta sekä tarvittavista yhteyksistä viranomaisiin (esim. turvallisuussuunnitelmaan liittyen).\nKirkkojen kirkkosalien sekä kappeleiden vuokraamisesta perittävät maksut löytyvät hinnastosta.\nKirkkojen tilavuokra sisältää perussiivouksen sekä yhden vahtimestarin paikallaolon kiinteistönomistajan edustajan roolissa. Mikäli tilan vuokraaja haluaa muita vahtimestaripalveluita tai useamman henkilön vahtimestaripalveluita tilan varausajaksi, tulee siitä neuvotella hyvissä ajoin vähintään 5 viikkoa ennen tilaisuutta erikseen seurakunnan vastuuhenkilöiden kanssa.\nTilojen varaukset kirkollisia toimituksia varten\nKirkot ja kappelit varataan kirkollisia toimituksia varten seurakuntien kirkkoherranvirastoissa.\nKonsertteja koskevat tilavaraustiedustelut\nPorvoon suomalainen seurakunta: Johtava kanttori Merja Halmetoja-Sivonen, merja.halmetoja-sivonen@evl.fi, puh. 0400 926 044.\nBorgå svenska domkyrkoförsamling: Kanttori Reidar Tollander, reidar.tollander@evl.fi, puh. 040 563 2091\nKirkkojen varaus - ja peruutusehdot\nPäätökset kirkkoihin sopivista tilaisuuksista tekevät seurakuntien kirkkoherrat. Tilan vuokraaja vastaa omien tilaisuuksiensa järjestelyistä ja turvallisuudesta sekä tarvittavista viranomaisyhteyksistä. Muissa kuin kirkollisissa tilaisuuksissa ei saa periä kolehtia. Kaikki peruutukset on tehtävä kirjallisesti kirkkoherranvirastoon viimeistään 5 viikkoa ennen tilaisuuden alkamisajankohtaa, muutoin veloitetaan hinnaston mukainen peruutusmaksu. Tilavuokrat laskutetaan tarvittaessa etukäteen.


Puolustuspään tilastot sveitsiläisten dominointia – Jalkapallon EM-kisat 2022 (Euro 2021)\nFotbalistii elvetieni in frunte cu Yann Sommer se bucura dupa meciul de fotbal dintre Franta si Elvetia, din cadrul EURO 2020, desfasurat pe Arena Nationala din Bucuresti, luni 28 iunie 2021. Bucuresti *** Swiss footballers led by Yann Sommer enjoy the football match between France and Switzerland, within EURO 2020, held on the National Arena in Bucharest, Monday, June 28, 2021 Bucharest Copyright: xRazvanxPasarica/SPORTxPICTURESx\nJuuso Sallinen|2021-07-13T10:00:21+03:0013 heinäkuun, 2021|EM 2021, Jalkapallon EM-kisat|0 Kommenttia\nJalkapallon EM-kisat 2021 päättyivät sunnuntaina, kun Italia kruunattiin Euroopan mestariksi toista kertaa maan historiassa. Gli Azzurri voitti finaalissa Englannissa rankkarikisan jälkeen. Joukkueen sankariksi nousi maalivahti Gianluigi Donnarumma, joka torjui kaksi rankkaria.\n22-vuotias italialaisvahti valittiin myös turnauksen parhaaksi maalivahdiksi. Donnarumma ei kuitenkaan ollut ainoa puolustuspään pelaaja, joka venyi huikeisiin suorituksiin tämän kesän EM-kisoissa.\nMyös Yann Sommer loisti maalivahtien tilastoissa\nVaikka Donnarumma valittiinkin kisojen parhaaksi pelaajaksi, ei hänelle kivikovan italialaispuolustuksen takana suinkaan kertynyt kisojen suurinta torjuntamäärää. Se kunnia kuuluu niin ikään huikeat kisat pelanneelle Sveitsin Yann Sommerille, joka koppasi turnauksessa jopa 21 laukausta.\nJaetulla toiselle sijalle 18 torjunnallaan ylsivät Turkin Uğurcan Çakır, Tanskan Kasper Schmeichel ja Walesin Danny Ward. Kärkiviisikon täydentää Englannin Jordan Pickford, joka rekisteröi kisoissa 16 torjuntaa.\nSuomen Lukas Hradecký oli tilaston jaetulla seitsemännellä sijalla 14 torjunnallaan, vaikka pelasi vain kolmessa alkulohkon ottelussa.\nUseimmin pallon omalta alueeltaan pois nyrkkeili Pohjois-Makedonian Stole Dimitrievski, joka onnistui tempussa jopa yhdeksästi. Myös finaalivahdit kunnostautuivat oman boksinsa ilmatilan suojelijoina, sillä toiseksi eniten onnistuneita nyrkkeilyjä oli Pickfordilla (7) ja kolmanneksi eniten Donnarummalla (6). Sommer loisti myös tällä saralla, sillä sveitsiläisellä onnistuneita nyrkkeilyjä oli neljänneksi eniten (5).\nManuel Akanji puolustajien tilastokunkku\nMyös puolustajien tilastoissa yhden piikkipaikan valloitti sveitsiläinen. Manuel Akanji onnistui EM-kisoissa jopa 46 pallonriistossa, mikä oli eniten koko turnauksessa yhdessä Jorginhon kanssa. Seuraavaksi eniten riistoja oli Mykola Matviyenkolla (44), Giovanni Di Lorenzolla (40), Kyle Walkerilla (40) ja Simon Kjærillä (39).\nAkanji loisti myös taklaustilastoissa, sillä sveitsiläistoppari tarjoili kisojen aikana kahdeksan onnistunutta taklausta. Tämä oli toiseksi eniten yhdessä Marco Verrattin ja Toni Kroosin kanssa. Tilaston piikkipaikkaan tarvittiin kuitenkin yhdeksän onnistunutta taklausta, mihin kykenivät Kalvin Phillips ja Stefan Lainer. Seitsemään onnistuneeseen taklaukseen ylsivät Declan Rice ja Kjær.\nKortti jokaisesta rikkeestä\nHieman kyseenalaisen puolustustilaston kärkeen nousi Tanskan Thomas Delaney, joka rikkoi vastustajaa jopa 15 kertaa turnauksen aikana. Eniten kortteja EM-kisoissa puolestaan keräsi Grzegorz Krychowiak. Puolalainen ehti rekisteröidä kahteen pelaamaansa otteluun kolme keltaista ja yhden punaisen kortin.\nKrychowiak ei huomaamattomista rikkeistä turnauksen aikana perustanut. Mies rikkoi vastustajaa yhteensä vain neljä kertaa, mikä tarkoittaa, että jokaista keskikenttäpelaajan tekemää rikettä seurasi varoitus.


50,5 m² Muinaishaudankatu 5 B, 33710 Tampere Kerrostalo Kaksio myynnissä - Oikotie 15683047\nMyytävät asunnot Tampere Kaukajärvi Muinaishaudankatu 5 B, 33710 Tampere\n95 000 €50,5 m²\nMuinaishaudankatu 5 B, Kaukajärvi, Tampere2h, k, kph/wc\n234,96 € / kk\nHUOM!! Nyt myynnissä valoisa, yhdeksännen kerroksen kaksio. Asunto sijaitsee rakennuksen ylimmässä kerroksessa, joka tekee tästä kodista erittäin valoisan. Asunnon pinnat ovat siistit ja kylpyhuone on remontoitu putkistosaneerauksen yhteydessä. Pohjaratkaisu on selkeä ja huoneet ovat tilavia.\nAsunto Oy Vilusenharju on vuonna 1968 valmistunut yhtiö, joka koostuu 62 asunnosta ja 62 autopaikasta. Yhtiöllä on oma tontti sekä vehreä ja suojaisa pihapiiri. Sijainti on mitä mahtavin! Kaukajärven kaikki palvelut, ulkoilumaastot, pelikentät ja koulu sekä päiväkoti sijaitsevat aivan vieressä.\nAsunto on tällä hetkellä vuokrattu ja vuokratuotto on kohtuullisen hyvä!\nMuinaishaudankatu 5 B, 33710 Tampere\n5 475,6 m²\nKunnossapitotarveselvityksen mukaan: 2020-2021 Pysäköintialueen kunnostus 2020-2022 Energiatehokkuusparannusten kartoitus, lämmönsiirtimen uusinta, ilmastoinnin puhistus ja säätö 2022-2024 Julkisivun ja parvekkeiden korjaussuunnittelu 2024-2026 Julkisivun ja parvekkeiden korjaus\n1987 ikkunat puitteineen uusittu, 1994 lämmönjako saneerattu, 1996 ulkoseinäelementit saumattu ja kattopinnoite uusittu, 2002 ovipuhelimet hankittu, 2003 ilmastointikanavien ja -venttiilien puhdistus ja säätö, parvekekaiteet peruskorjattu, 2011 Perinteinen putkiremontti, (käyttövesi- ja viemäriputket sekä osa sähkötöistä uusittu, huoneistoihin asennettu vesimittarit, hankittu yhteisten tilojen oviin kulunvalvonta, antenniverkko uusittu ja patteriverkosto puhdistettu ja sädetty), patteriventtiilit- ja linjasäätöventtiilit uusittu 2011 Lämmityspuolen lämmönsiirrin uusittu, ilmastoinnin puhdistus ja säätö 2014 pihan kunnostus I vaihe 2014 lukituksen sarjoitus 2014 LVISR kiinteistön peruskuntoarvio 2014 Julkisivun ja parvekkeiden kuntotutkimus 2015 Päätyparvekkeiden elementtisaumaus/kunnostus 2014-2016 Pihan kunnostus 1 vaihe/2 vaihe 2016 VSS tarkastus/tiiveyskoe 2017 Hissien kuntokartoitus, parkkipaikan valaistus 2018 Eteläpäädyn ikkunoiden huoltokorjaus 9kpl 2018 Kattokuntoarvio 2019 Hissien uusiminen 2019 Katon huoltokunnostus\n93 793,02 €\n1 881,19 € / m2\n35,78 € / kk\n270,74 € / kk\nSauna: 10 EUR/kk. Parkkipaikan maksut: 9 EUR/kk. Muut maksut: Vesimaksuennakko 17,50€/kk, tasaus kulutuksen mukaan. Sähköpistokkeellinen autopaikka 9 €/kk, autotalli 27 €/kk..\nAsunto Oy Vilusenharju\nG2013: E-luku 273\nTampereen Ammatti-isänöitsijät Oy / Marko Ulvila p. 020 434 6110\nautotalleja 12, sähköpistokkeita 26, piha-autopaikkoja 24,\nKaukajärvi Hervanta Viiala Rusko Annala Vehmainen Vihioja Lukonmäki Ristinarkku Messukylä Janka Hakametsä Hankkio Leinola Holvasti Turtola


Tulosta sivu - NGC 3576 'Vapaudenpatsas'\nHavaintokohteet ja havaitseminen => Sumut => Aiheen aloitti: PetriKe - 08-03-2019, 12:21:48\nOtsikko: NGC 3576 'Vapaudenpatsas'\nKirjoitti: PetriKe - 08-03-2019, 12:21:48\nOtsikko: Vs: NGC 3576 'Vapaudenpatsas'\nKirjoitti: PetriKe - 08-03-2019, 12:59:43\nKirjoitti: pelti - 08-03-2019, 14:14:57\nKirjoitti: Jorma Koski - 08-03-2019, 14:23:57\nKirjoitti: DarkSide - 08-03-2019, 18:10:26\nPyhä jysäys, mikä kuva :cool: Riittää katseltavaa pitkäksi aikaa. Hurjia ovat valoitukset.\nKirjoitti: PetriKe - 08-03-2019, 19:46:27\nKirjoitti: pnuu - 09-03-2019, 01:34:08\nKirjoitti: PetriKe - 09-03-2019, 11:04:59\nKirjoitti: Tertsi - 09-03-2019, 14:07:44\nHuikeita! :shocked: Erityisesti tuo NB-kuva on nätti!\nKirjoitti: PetriKe - 10-03-2019, 19:16:54\nKirjoitti: Murtsi - 10-03-2019, 20:49:02\nNyt näyttää siltä, kuin pitääkin tuolla datalla :cool: onnittelut. Hauska oli kokeilla itsekin, mitä tuollaisesta materiaalista on mahdollista saada aikaiseksi, kiitos palautteesta.


Rihanna rivoili Helsingissä: ”Tussua, rahaa, ruohoa” – Stara\nRihanna rivoili Helsingissä: ”Tussua, rahaa, ruohoa”\nViihdeuutiset 28.7.2013, 16:50 · Stara.fi\nParhaillaan Suomessa keikkansa merkeissä vieraileva supertähti Rihanna on twiittaillut ahkerasti jälleen tänään. Aiemmin päivällä hän kertoi saapuneensa Suomeen, jonne hän myös päättää parhaillaan käynnissä olevan maailmankiertueensa.\nHetki sitten hän julkaisi Instagramissa uuden kuvan ja sille kuvatekstin. Rihannan Helsingissä julkaisemassa kuvassa nähdään kolme hänen omaa kuvaansa, ja kunkin kuvan päälle on merkitty kirjain. Kuvatekstissä Rihanna selittää mitä kirjaimet tarkoittavat. Kirjainyhdistelmä PMW tulee hänen mukaansa sanoista Pussy, Money, Weed, eli vapaasti suomennettuna ”tussua, rahaa, ruohoa”.\nMuutama päivä sitten Manchesterissa Rihanna saapui lavalle niin paljon myöhässä, että yleisöstä hänen päälleen heiteltiin sipsipusseja. Neitokainen oli juuri lopettanut Rude Boy -kappaleensa, ja hän oli juttelemassa yleisölle sipsien heittelyn alettua. Hän ei luonnollisestikaan ollut tyytyväinen yleisön toiminnasta.


Viini Web - Parhaat viiniarvostelut - Torres Santa Digna Cabernet Sauvignon Rosé\nVuoden Viinit kilpailu 2005: 2. sija\nVuoden Viinit kilpailu 2009: 3. sija\nVuoden Viinit kilpailu 2011: 1. sija\nKirpakka, hyvänmakuinen, kuiva.\nParas maistamani rosee, vaikken monia olekaan maistanut. Santa Digna on ainoa, joka on saanut tähänastisista minut vakuuttuneeksi. Monet ovat joko harmittomia seurustelujuomia tai sitten hentoja, jotka vaativat ruokaa tukemaan makua.\nSanta Digna on sen sijaan muita roseeviinejä asenteellisempi, ja sen kohtuullinen sokerimäärä yhdistettynä sopivaan hapokkuuteen ja runsaaseen marjaisuuteen tekee siitä niin oivan seurusteluviinin kuin hyvän kyytipojan monille makeammille aasialaisille ruoille. Maku on hyvin monille roseille tyypillisen yksinkertainen, muttei läheskään yhtä yksiulotteinen kuin monilla lajitovereillaan.\nSen tumma väri ja reipas marjaisuus erottavat sen hyvin monesti vaatimattomista, esanssisista tai yleisesti tylsistä roseista. Loistava rosee, joka raikkaan makunsa ansiosta toimii etenkin kesäkuumalla hieman viilennettynä.\nParas rosé alkon valikoimista. Kestosuosikki!\nTurhan alkoholipitoinen seurustelujuomaksi, alkoholi maistui liikaa läpi eikä viini päässyt oikeuksiinsa..varmasti tällekin löytyy suosijansa.\nRohkenen olla Latkuttajan kanssa erimieltä. Tämä on edelleen yksi parhaista ja luotettavimmista roseeviineistä. Santa Digna on rakentaaltaa harvinaisen jäntevä hyvän happorakenteensa ja runsaan aromikkuutensa ansiosta.\nJoo. Ei mikään kauhean erikoinen. Suorastaan tynnyrinhuuhteluvettä.\nHinta / laatu tosi huono. Onkohan hiukan "Torres lisää" hinnassa ?\nKuiva,tuore,täyteläisen marjainen,puolukkaa,vähän vadelmaa ja häivähdys metsämansikkaa.Siedettävä tasapaino myös roséviiniksi.\nMeni yllättävän hyvin nepalilaisen ruuan kanssa.\nUsein olen vähän pettynyt roséihin,mutta tämä oli selvästi toista maata.Hintakaan ei hirvitä.\nKarpalomehua tai muumi-limsaa, jossa valtavasti ulottuvuutta, syvyyttä ja leveyttä.\nRaikas kuriositeetti, suosittelen.\nMehumainen, mustaherukka pompsahtaa liikaa, ei todellakaan hintansa väärti!!!\nEn nyt sanoisi ehdottomasti paras, mutta erinomainen kuitenkin. Rosén pitää olla raikas, ei makea. Tämä on hivenen puolikuivaan päin kallellaan.\nEhdottomasti paras Rose Alkon valikoimista. Samalla myös kallein.\nLupaava, hedelmäinen tuoksu. Maku ensin samansuuntainen mutta sitten taustalta tuli esiin epämääräinen paha maku joka pani vastaan kurkussani ja viipyi jälkimaussa. Johtuikohan se tietyn makeuden ja korkean alkoholipitoisuuden yhdistelmästä vai oliko kyseessä lievä korkkivika? Kokemusta viimemainitusta minulla kun ei ole.\nJos pullo oli ok niin 2 riittää mutta jos se oli viallinen niin\nsaattaisi 4 irrota, eli annan nyt 3.\nRaikas, mielettömän hedelmäinen, kuin mummon puolukkamehua. Makua enemmän kuin keskivertopunaviinissä. Sopii seurusteluun ja perinneruualle.


1 VIRKAMIESLAUTAKUNTA ASIA 42/2011 VIRKAMIESLAUTAKUNNAN PÄÄTÖS Päätös nro 33/ Asia: Kirjallinen varoitus Oikaisuvaatimuksen tekijä: A Virasto: Ulosottovirasto Päätös, johon haetaan oikaisua Ulosottoviraston päätös , jolla kihlakunnanulosottomies A:lle on annettu kirjallinen varoitus. Päätöksessä on selostettu A:n lähiesimiehen kihlakunnanvouti B:n sähköpostiviesti liittyen A:n käytökseen kyseisenä päivänä. Lisäksi päätöksessä on viitattu johtavan kihlakunnanvoudin A:lle osoittamaan kirjeeseen. VIRKAMIESLAUTAKUNTA Postiosoite: Käyntiosoite: Valtiovarainministeriön Valtioneuvoston jakelukeskus puh. (09) henkilöstö- ja hallintopolitiikkaosasto Ritarikatu 2 B fax (09) PL HELSINKI VALTIONEUVOSTO\n2 2 Päätöksen perusteluissa on todettu muun ohella seuraavaa: Kihlakunnanvouti B:n sähköpostiviestistä ilmenee, että tapa ja menettely, millä A on pyrkinyt selvittämään vuosilomalain sijaintia koskevaa asiaa ei ole tavanomaista, normaalia ja asiallista kanssakäymistä ja käyttäytymistä. Siitä saa vaikutelman, että tarkoituksena on ollut enemmän virheiden hakeminen kuin vuosilomalain fyysinen sijainti. Joka tapauksessa epäasianmukaisena käyttäytymisenä voidaan pitää mm. inttämällä ja hyökkäävään sävyyn tapahtuvaa asian selvittämistä ja toisen kuuntelematta jättämistä. Siinä on samoja piirteitä, joihin johtavan kihlakunnanvoudin kirjeessä on jo puututtu ja joita ei ole pidetty hyväksyttävinä normaalissa virkamiesten välisessä kanssakäymisessä. A:n menettely ei ole ollut virkamieslain 14 :n 2 momentin edellyttämää hyvää ja asianmukaista käyttäytymistä. Oikaisuvaatimus Päätös kirjallisen varoituksen antamisesta on kumottava. Asiassa on järjestettävä suullinen käsittely, mikäli asian selvittäminen sitä vaatii. Perustelut: A:n kuuleminen on ollut puutteellista, koska päätöksessä ei ole otettu kantaa kaikkiin A:n kuulemisen yhteydessä esittämiin asioihin. Kaikkia A:n esittämiä väitteitä ei ole kirjattu lainkaan päätökseen. Virkamiehen esittämiin väitteisiin tulee ottaa kantaa myös siinä tapauksessa, että niille ei anneta oikeudellista merkitystä asiassa. A:n toiminta on ollut asianmukaista ja vastuullista. Kyseessä oleva tapahtuma sai alkunsa siitä, että A oli halunnut selvittää lähiesimieheltään, ovatko vuosilomalaki ja muut nähtävillä pidettäväksi säädettävät lait ja asiakirjat asianmukaisesti virastossa nähtävillä. Tätä varten A laati listan keskeisimmistä nähtävillä pidettäviksi velvoitetuista laeista. Lista oli A:lla mukana kahvihuoneessa kun lähiesimies kihlakunnanvouti B yllättäen ilmaantui kahvihuoneeseen. A tiedusteli B:ltä vuosilomalain sijaintia, koska sitä ei ole ilmoitustaululla nähtävillä. B tiedusteli tähän, tarvitsiko A lakia juuri nyt johonkin. Kun A vastasi tähän kieltävästi, totesi B selvittävänsä asiaa. A puolestaan totesi, että nähtävillä pidon laiminlyönti on säädetty rangaistavaksi. B:n väite A:n "inttävästä ja hyökkäävästä sävystä" on ympäripyöreä. A:n käyttämä sävy oli normaali. Hän joutui toistamaan joitakin kysymyksiä, koska B ei vastannut kysymyksiin tai esitti vastauksenaan vastakysymyksiä. B ei kuunnellut A:n asiaa loppuun saakka. Vuosilomalaki oli vain yksi A:n listalla olleista asioista. B itse keskeytti A:ta, eikä kuunnellut mitä A:lla oli sanottavanaan. B:n vakituinen toimipaikka sijaitsee ja hän vierailee vain kerran tai kaksi viikossa, usein harvemminkin. B vastaa sähköposteihin pisimmillään jopa kuukausien päästä. Tästä syystä A ei voinut tyytyä B:n vastaukseen asian selvittämisestä. B on myös viraston työsuojelupäällikkö. On luonnollista, että A pyrki useita kertoja B:n huoneeseen selvittääkseen omaan ja koko viraston työturvallisuuteen liittyviä asioita. A:n päästyä B:n huoneeseen, B käyttäytyi\n3 epäasiallisesti ja lähes huutamalla sanoi että "usko nyt jo, minulla on asian hoitaminen kesken". B ei ollut käyttänyt huoneensa oven pielessä olevaa valolaitetta ilmaistakseen, että on varattu. Tämän jälkeen A meni uudelleen B:n luokse kun valolaite kertoi hänen olevan vapaana. Tuossa yhteydessä A otti esille myös muita asioita kuten johtavan kihlakunnanvoudin päätöksen määrätä A terveystarkastukseen. B oli antanut kyseisestä asiasta lausunnon, jossa hän oli vääristellyt ja jopa tahallisesti esittänyt totuuden vastaisia väitteitä A:n tehtävistä suoriutumisesta ja ammattitaidosta. Asiasta käytiin puolin ja toisin kiivasta keskustelua, jonka aikana B syytti A:ta aiheettomasti erään asian viivyttelystä ja tuossa yhteydessä A käytti sanaa "paskapuhetta". Kyseistä ilmaisua on virastossa käytetty niin esimiesten kuin alaistenkin toimesta. Virastossa käytetään muutenkin toistuvasti hyvin karkeaa kieltä ja kiroilua. A:n käyttämä ilmaisu saattaisi olla lievästi moitittavaa, jos virastossa olisi yleisesti otettu puheeksi huomattavasti kyseistä ilmaisua alatyylisempi ja selvästi sukupuolisesti ja rasistisesti värittynyt kielenkäyttö ja puututtu siihen. Varoituksen antaminen A:lle on vastoin virkamiesten tasapuolisen kohtelun periaatetta. A:n yksittäinen ilmaisu on poikkeava vain siinä suhteessa, että se on kohdistunut esimiehen totuuden vastaisiin ja syyllistäviin väitteisiin, eikä asiakkaisiin tai samalla hierarkkisella tasolla oleviin virkamiehiin. Sillä seikalla, miksi A on pyytänyt selvitystä lakien nähtävillä olosta, ei ole asiassa merkitystä. B käsitys A:n tiedustelun syistä on subjektiivinen ja mielivaltainen. Päätöksessä on viitattu A:n aiempaan moitittavaksi väitettyyn menettelyyn. Tämä on epäoikeudenmukaista ja epäjohdonmukaista, koska kyseinen käyttäytyminen ei ole koskenut vääränlaisten ilmaisujen käyttämistä. Kyseiset tilanteet eivät ole olleet sellaisia, että niissä olisi käsitelty A:n laiminlyöntejä tai sanomisia, vaan ne liittyvät ylijohtaja C:n vastauksiin A:n voudeista tai oikeusministeriön virkamiehistä tekemiin kanteluihin. Näin ollen A ei ole voinut puolustautua näitä väitteitä vastaan, koska ei ole ollut menettelyn kohteena. A:lle ei ole edelleenkään esitetty selvitystä siitä, missä kaikki hänen listaamansa aineisto on lain edellyttämällä tavalla nähtävillä. A on tiedustellut elokuusta 2010 alkaen virastosta puuttuvaa tasa-arvosuunnitelmaa. Varoitus on tästä syystä myös tasa-arvolain vastainen kielletty vastatoimi. 3 Vastine: Ulosottovirasto on antanut vastineen. Vastaselitys: A on antamassaan vastaselityksessä todennut muun ohella seuraavaa: Päätöksestä ei ilmene miltä osin ja millä perusteella A:n menettely on ollut moitittavaa. Päätöksestä tulisi yksiselitteisesti ilmetä, mihin se perustuu.\n4 4 Virkamieslautakunnan ratkaisu Perustelut Suullinen käsittely Asiassa on kysymys A:n käyttäytymisestä lähiesimiestään B:tä kohtaan B:n asiaan liittyvä sähköpostiviesti on selostettu valituksenalaisessa päätöksessä ja A on selvittänyt oman käsityksensä tilanteesta oikaisuvaatimuksessaan ja vastaselityksessään. Asiassa on riidanalaista se, onko A:n käyttäytyminen täyttänyt valtion virkamieslain 24 :n mukaiset kirjallisen varoituksen antamisen edellytykset. Tässä on kyse oikeudellisesta harkinnasta. Suullisen käsittelyn järjestämistä asian selvittämistarkoituksessa on pidettävä ilmeisen tarpeettomana. Kuuleminen Valtion virkamieslain 66 :n 2 momentin mukaan ennen kuin virkamiehelle annetaan kirjallinen varoitus, on virkamiehelle varattava tilaisuus tulla asiassa kuulluksi. Kirjallista varoitusta koskevan päätöksen mukaan A:lle on varattu tilaisuus tulla kuulluksi ja A on vastannut kuulemispyyntöön työnantajalle lähettämässään sähköpostiviestissä. Se seikka, ettei päätökseen ole kirjattu kaikkia A:n sähköpostiviestissään esittämiä asioita tai otettu niihin kantaa, ei merkitse, että kuuleminen olisi suoritettu lainvastaisesti. A:lle on varattu tilaisuus tulla kuulluksi virkamieslain 66 :n 2 momentin mukaisesti. Päätöksen perusteleminen Hallintolain 45 :n 1 momentin mukaan päätös on perusteltava. Perusteluissa on ilmoitettava, mitkä seikat ja selvitykset ovat vaikuttaneet ratkaisuun sekä mainittava sovelletut säännökset. Päätöksessä on selostettu kihlakunnanvouti B:n johtavalle kihlakunnanvouti D:lle toimittama sähköpostiviesti, johon päätös kirjallisen varoituksen antamisesta perustuu. Kyseisessä viestissä on selostettu yksityiskohtaisesti A:n varoituksen perusteena olevaa menettelyä. Päätöksessä on siten ilmoitettu ne seikat ja selvitykset, joiden on katsottu vaikuttaneen ratkaisuun. Perusteluissa on mainittu myös sovelletut säännökset. Se seikka, onko päätöksessä esitetty riittävät perusteet kirjallisen varoituksen antamiselle, on ratkaistava erikseen varoituspäätöksen sisällöllistä lainmukaisuutta harkittaessa. Päätös on perusteltu hallintolain edellyttämällä tavalla.\n5 5 Varoitus Sovellettavat oikeusohjeet Valtion virkamieslain 14 :n 1 momentin mukaan virkamiehen on suoritettava tehtävänsä asianmukaisesti ja viivytyksettä. Hänen on noudatettava työnjohto- ja valvontamääräyksiä. Saman pykälän 2 momentin mukaan virkamiehen on käyttäydyttävä asemansa ja tehtäviensä edellyttämällä tavalla. Virkamieslain 19 :n 1 momentin mukaan virkamies on velvollinen asianomaisen viranomaisen pyynnöstä antamaan tälle tehtävän hoitamisen terveydellisiä edellytyksiä koskevia tietoja. Virkamies voidaan myös määrätä hänen terveydentilansa toteamiseksi suoritettaviin tarkastuksiin ja tutkimuksiin, jos se on tarpeen tehtävän hoitamisen edellytysten selvittämiseksi. Valtion virkamieslain 24 :n mukaan virkamiehelle, joka toimii vastoin virkavelvollisuuksiaan tai laiminlyö niitä, voidaan antaa kirjallinen varoitus. Esitetty selvitys varoitukseen johtaneesta tapahtumasta ja sen olosuhteista. Kihlakunnanvouti B:n sähköpostiviestistä ilmenee muun ohella seuraavaa: A oli tiedustellut kahvihuoneessa B:ltä, miksi hän laiminlyö tehtäviään. B ei ollut kahvihuoneeseen saapuessaan osannut vastata A:n kysymykseen siitä, missä vuosilomalaki on virastossa nähtävillä. B oli ilmoittanut selvittävänsä asian, mutta A oli jatkanut inttämistään hyökkäävään sävyyn. A vastasi kieltävästi B:n kysymykseen siitä, oliko hänellä joku kysymys lakiin liittyen, joka vaatisi ratkaisun viipymättä. B ilmoitti A:lle, että hänellä on kiireellisen virkatehtävän hoitaminen kesken ja lupasi palata asiaan. Tästä huolimatta A seurasi B:tä toimistosihteerin työhuoneeseen ja hetken kuluttua kihlakunnanvouti A:n huoneeseen, missä B oli puhumassa matkapuhelimeensa. B pyysi A:ta palaamaan virkatehtäviinsä, mutta A jatkoi edelleen. Tämän jälkeen B poistu työhuoneeseensa, jonne A hetken kuluttua pyrki kaksi kertaa. Puhelun lopetettuaan B pyysi A:n huoneeseensa. A jankutti edelleen toimipaikan ilmoitustaulun sisällöstä, vaikka B toisti selvittävänsä asian. A totesi edelleen kiihtyneenä B:lle, että B:n A:n kirjoitusten johdosta antama lausunto on "paskaa". B:n tiedustellessa, johtuiko A:n nyt esille ottama asia siitä, että hän haluaa etsimällä etsiä B:n mahdollisia virheitä, myönsi A olettamuksen oikeaksi. Oikeudellinen arviointi A ei ole kiistänyt edellä kuvattua tapahtumien kulkua. B:n selvityksestä ilmenee, että hän on vastannut A:n esittämään kysymykseen selvittävänsä asiaan, ja palaamalla siihen tämän jälkeen. B on myös kehottanut A:ta jatkamaan virkatehtäviään. Kun A on tästä huolimatta jatkanut kyselyään ja seurannut B:tä tämän työhuoneeseen, on A laiminlyönyt noudattaa esimiehensä työnjohtomääräystä.\n6 B on myöhemmin pyytänyt A:n huoneeseensa. A on tuolloin keskustelun yhteydessä käyttänyt ilmaisua, jota on pidettävä virkamiehen ja esimiehen välisessä keskustelussa hyvän tavan vastaisena ja epäasiallisena kielenkäyttönä. Esimiehellä on oikeus puuttua virkamiehen edellä todetun kaltaiseen käyttäytymiseen. Asiassa ei ole osoitettu, että työnantaja olisi hyväksynyt muiden virkamiesten vastaavan käyttäytymisen. A:n mainitsemat, tarkemmin oikaisuvaatimuskirjelmästä ilmenevät, tilanteet eivät ole liittyneet virkamiehen ja esimiehen väliseen kanssakäymiseen. Yksinomaan se seikka, että A:n käsityksen mukaan virastossa käytetään toistuvasti epäasiallista kieltä, ei ole oikeuttanut hänen edellä todettua käyttäytymistään. A:n oikaisuvaatimuksessa ja vastaselityksessä mainitsemat tasa-arvosuunnitelmaan ja kollegan pisteytysarviointiin liittyvät tiedustelut eivät sellaisenaan anna aihetta olettaa, että kirjallisen varoituksen antaminen olisi seurausta näiden seikkojen esille ottamisesta. A:n käyttäytyminen on ollut edellä todetulla tavalla virkamiehen asemaan sopimatonta ja moitittavaa. Toisaalta varoitus on kuitenkin perustunut tähän yksittäiseen tekoon, eikä asiassa ole osoitettu, että A:ta olisi aiemmin huomautettu vastaavan menettelyn johdosta. Kun A:n menettelyä punnitaan perustuslain 12 :ssä jokaiselle taatun ilmaisuvapauden ja hallintolain 6 :ssä säädetyn suhteellisuusperiaatteen kannalta, on menettelyä kuitenkin yksittäisenä tekona pidettävä moitittavuudeltaan niin lievänä, että varoitus on kohtuuttoman ankara seuraamus kyseisestä teosta. 6 Päätös Virkamieslautakunta kumoaa ulosottoviraston päätöksen. Sovelletut oikeusohjeet Valtion virkamieslaki 14, 19 ja 24 Laki naisten ja miesten välisestä tasa-arvosta 8 a ja 9 a Perustuslaki 12 Hallintolaki 6\n7 7 Muutoksenhaku Valitusosoitus korkeimpaan hallinto-oikeuteen liitteenä. Puheenjohtaja Heikki Jukarainen Esittelijä Elina Ranz Virkamieslautakunnan päätös oli tulos äänestyksestä, jossa enemmistön muodostivat puheenjohtaja Jukarainen sekä jäsenet Kulla, Paanetoja, M. Nieminen ja Komulainen sekä varajäsen Tarnanen. Vähemmistön muodostivat jäsen Äijälä ja varajäsenet Kerkelä ja Bäck. Äänestyslausunto on liitteenä.\n8 8 Liite Eri mieltä olleen jäsen Äijälä ja varajäsenten Kerkelän ja Bäckin äänestyslausunto Suullisen käsittelyn järjestämisen, kuulemisen ja päätöksen perustelemisen osalta yhdymme enemmistön näkemykseen. Kirjallisen varoituksen osalta näkemyksemme on seuraava: Kirjallista varoitusta koskevassa päätöksessä on todettu, että A:n käyttäytymisessä on samoja piirteitä, joihin johtavan kihlakunnanvoudin kirjeessä on jo puututtu, ja joita ei ole pidetty hyväksyttävinä normaalissa virkamiesten kanssakäymisessä. Kirjeessä on käsitelty muun muassa A:n esimiehelleen B:lle ja muille kihlakunnanvoudeille lähettämiä sähköpostiviestejä. Kirjeessä on todettu, että sähköpostiviestien sisällössä on osaksi tarpeettoman asiatonta ja toisen ammattitaitoa väheksyvää kielenkäyttöä. Tarpeettoman hyökkäävä ja ammattitaitoa asiattomasti arvosteleva sävy ei ole kehenkään nähden hyväksyttävää. Johtava kihlakunnanvouti on kirjeessä ilmoittanut, ettei hän jatkossa enää suvaitse vastaavan tyyppistä kielenkäyttöä. Katsomme, että A:ta on edellä todetulla tavalla aikaisemmin huomautettu vastaavasta käyttäytymisestä kuin mistä nyt annetussa varoituksessa on kyse. Hänelle on nimenomaisesti ilmoitettu, ettei vastaavaa menettelyä tulla jatkossa hyväksymään. A:n käyttäytyminen on tästä huomautuksesta huolimatta ollut jälleen virkamiehen asemaan sopimatonta ja moitittavaa. Näin ollen ja kun otetaan erityisesti huomioon se, että kirjallisen varoituksen tarkoituksena on kohdistaa virkamiehen huomio moitittavaan käyttäytymiseen vastaisuuden varalle, ei A:lle annettua kirjallista varoitusta ole asiaa kokonaisuutena tarkastellen pidettävä kohtuuttomana seurauksena osoitetusta virkavelvollisuuksien vastaisesta menettelystä. Asian esittelijä, virkamieslautakunnan sihteeri, ilmoitti eriävänä mielipiteenään, että hänen päätösesityksensä oli yhtenevä vähemmistön äänestyslausunnon kanssa.


Edessä elämäni eläkevuodet - Ikäinstituutti\n14.01.2019: Voiko naapurivälittämistä löytyä kaupungeista?\n20.12.2018: Vanhuksen joulutoive\n”Joulu se on vanhuksellakin. Niin paljon on unohdettuja ihmisiä. Joulu ei ole aina auvoista. Missä on lähimmäisenrakkaus? Tahtoisin kaverin joulusaunaan. Missä on vanhusmyönteisyys? Kuka minua käy katsomassa… Antakaa meille lisää auttavia käsiä. Älkää hyljätkö meitä. Välittäkää! ” (Iloa Arkeen-pysäkin ikääntyneet vuonna 2018)\n28.11.2018: Voihan väestörakenne!\nVanhuuttani en tosiaankaan vietä yksin. Joudun pikemminkin ponnistelemaan, että tapaan muita kuin yli 65-vuotiaita, vaikka he hyvää seuraa ovatkin. Yli 65-vuotiaita on nimittäin silloin tällä menolla vajaa 30 prosenttia koko väestöstä. Ilman maahanmuuttoa työikäisen väestön määrä on tuolloin 217 000 henkilöä pienempi kuin nyt. Alle 15-vuotiaita ennustetaan olevan tuolloin yhtä vähän kuin 1800-luvun lopulla, kun koko väestö oli alle 2 miljoonaa. Tämä tilanne on meillä aika pian. Vaikea uskoa, mutta totta se on.\n23.11.2018: Geronomi Elämänotteessa\n26.10.2018: Kuka toteuttaisi ulkoiluhaaveen?\n21.09.2018: Elämänkokemusta voi kertyä elämän loppuun saakka\nPitkä elämä kartuttaa elämänkokemusta, joka toimii voimavarana ihmisen ikääntyessä. Kokemus voimaannuttaa ihmistä elämän kuluessa ja vahvistaa elämäntaitoja. Tämä on yleinen käsitys, jolle löytyy sekä tutkimukseen että arkihavaintoihin perustuvaa tietoa. Mutta tuoko pitkä elämä aina automaattisesti mukanaan kokemusta? Miten kokemus karttuu? Ja onko kokemus aina voimavara?\n13.08.2018: ”Kutsu hymyllä muita ihmisiä lähellesi” – Voimapuun juurilla Porin torilla\nMielen hyvinvointi on kiehtova käsite, joka tuntuu välillä abstraktilta ja vaikeasti haltuun otettavalta. Mielen hyvinvoinnin taidot ovat kuitenkin keskeinen osa jokaisen päivittäistä elämää. Niitä voi harjoittaa ja vahvistaa minkä ikäisenä tahansa, arkipäiväisillä teoilla. Huomion kiinnittäminen mielen hyvinvoinnin tekoihin tuo elämään rauhaa ja myönteisyyttä!\n06.06.2018: Vertaisohjaajuus – makea pala vai isku selkään?\nOlen toiminut senioritanssin vertaisohjaajana. Miltä tuntuisi nousta joukosta vertaisohjaajaksi? Aluksi en osannut ohjata. Piti usein katsoa ohjetta, eikä aina mennyt ohjeet musiikkiin. Harjoittelin kyllä usein kotona alkutahtien laskemista ja toimivaa tanssia. Ohjaan pitkälti savon murteella. Kukaan ei ole tuominnut minua tästä tavasta! Onneksi porukka oli ymmärtäväistä ja opin pikkuhiljaa ohjaamaan. Jokainen ryhmä tottuu ohjaajaansa, käyttipä hän mitä sanoja tahansa. On siis lohdullista = makea pala olla vertaisohjaaja. Alussa tuntui, että oli saanut iskun selkään! Oli niin paljon hankaluuksia.\n22.05.2018: Suuret ikäluokat haastavat liikuntakulttuurin\n20.04.2018: Eläkkeellä maistuu\nEläkeikäisten juomatavoissa on havaittu isoja ikäryhmittäisiä eroja. Monet vastikään eläkkeelle siirtyneet käyttävät alkoholia usein ja suuriakin määriä. Erot ovat yhteydessä myös sukupuoleen: nykyään 65-69-vuotiaista naisista kolmasosa käyttää alkoholia vähintään viikoittain. Tosin miehillä on edelleen roima etumatka.\nEdessä elämäni eläkevuodet\nVuosi sitten siitä tuli totta. ”Oletko tosiaan jäämässä eläkkeelle? Mitä sitten aiot ruveta tekemään? Ovatko valokuvat jo albumeissaan? Mihin liikuntaryhmiin olet ilmoittautunut? Oletko löytänyt uusia tai vanhoja ystäviä muutettuasi entiseen kotikaupunkiisi? Facebookista niitä löytää – olethan jo siellä?” Apua! Vai tarvitsenko apua, kun en ollut miettinyt vielä mitään noista? Miten tässä vaiheessa oikein kuuluisi käyttäytyä?\nUteliaana uuden edessä\nOlen aina tuntenut uteliaisuutta uuden – joskus rankankin – elämänvaiheen edessä. Ollut vaan sillä kannalla, että katsotaan, mitä se tuo tullessaan ja tehdään, mikä oikealta tuntuu. Tuleva elämänvaihe tuntui etukäteen vapaudessaan pelkästään houkuttelevalta. Kiehtovaa oli se, että en tarvinnut enää paksua kalenteria. Ostin pienimmän, minkä kaupasta löysin. Kohtelen sitä tosin suurella lämmöllä. Sisareni onkin sitä mieltä, että minua hallitseva suunnittelupiirre on veressä ja seuraa minua – ja lähimmäisiäni – elämäni loppuun asti.\nVanhempieni kokemukset yhtyvät omiini\nIsäni sanoi eläkkeelle jäätyään, että jokainen toiminta on muuttunut paljon isommaksi ja vie enemmän aikaa: jos tänään hoidat pankkiasian, niin huomiseksi siirrät postikäynnin. Naureskelin, koska silloin ruuhkavuosina noita käyntejä ei erikseen noteerannut – siinä sivussahan ne menivät lasten- ja kodinhoidon sekä useiden työtehtävien lomassa. Mutta nyt! On käynyt juuri niin kuin 96-vuotias äitini sanoo: aika rientää iän myötä yhä nopeammin. Onko tässä tullut jo niin hitaaksi? Vai onko kysymys siitä, että nyt on oikeus keskittyä kuhunkin asiaan huolella ja perusteellisesti. Jälkimmäinen vaihtoehto kuulostaa selvästi kunniallisemmalta ja suorastaan tavoittelemisen arvoiselta.\nOn ollut kiinnostavaa kuulla ihmisten kokemuksia eläkkeelle jäämisestään. Mieleeni on erityisesti jäänyt yksi viimeisimmistä työpuheluistani, jossa iloinen senioritanssija toivotti minut tervetulleeksi eläkkeelle, koska ”täällä on niin mukavaa!” Olikohan hän täyttänyt kalenterinsa jokaisen päivän jollakin harrastuksella, kuten muutama tuntemani ikäihminen?\nToisessa aktiivisuuden ääripäässä on yksinäinen tuttavani. Minut pysäytti hänen alakuloinen kommenttinsa siitä, että eläkkeellä et ole enää mikään etkä kukaan. Kun ei ole työroolia, ei ole sitä arvostusta, joka ennen oli. Mikään muu tekeminen ei hänestä itsestäänkään ole tuntunut erityisen merkitykselliseltä.\nEläkevalmennus – tarvitaanko sellaista?\nVuosi on siis kulunut tätä oloneuvoksen auvoista aikaa. On ollut mahdollisuus pysähtyä; uumoilla miltä tämä tuntuu ja mitä haluaa ihan-itse-nyt. Mielenkiintoni on herännyt myös Ikäinstituutin Elämäni eläkevuodet -valmennusta kohtaan. Sen tarkoituksena on esitteen mukaan herätellä kiinnostusta omasta hyvinvoinnista huolehtimiseen, lisätä liikunnan iloa ja vahvistaa mielen hyvinvointia. Voisi ollakin todella kiinnostavaa vaihtaa ajatuksia muiden samassa tilanteessa olevien kanssa. Sopiva aika kertoa muillekin omista, voimaannuttavista kokemuksistaan ja saada uusia näkökulmia ja ajanviettotapoja elämäänsä.\nTaidanpa oikein varata kalenterista aikaa jollekin uudelle sen ohella, että säilytän valitsemani vanhat ja mukavat. Aamuihin en varaa mitään. Parasta ovat olleet kiireettömät heräämiset sekä rauhalliset aamukahvi- ja lehdenlukuhetket. Ihan on voinut pysähtyä miettimään kiinnostavien aiheiden äärelle. Perjantaiehtoot pyhitetään edelleen saunalle ja kahdenkeskisille kynttiläillallisille. Pitkät kävelylenkit kuuluvat nyt jokaiseen päivään, ja milloin vain voi tehdä reissun mökille tai läheisten luo.\nJa kyllä – Lavis on löytynyt, vanhojen koulukavereiden kudonta- ja köksäkerhossa muistellaan menneitä, facebook hiipii harkintaan ja väridiat ovat siirtymässä muistitikuille, veehooässät deeveedeiksi…\nUlla Salminen teki suurella sydämellä korkeatasoista ikäihmisten terveysliikunnan koulutus- ja kehittämistyötä Ikäinstituutissa kolmisenkymmentä vuotta. Lempilapsina Voimaa vanhuuteen -ohjelma ja senioritanssi. Ullan mielestä liikunta lääkitsee loistavasti sekä pääkoppaa että kroppaa.


💐 KUKKALÄHETYS ANNA REGINA - ONLINE KUKKAKAUPPIAS ANNA REGINA\nKukkia & lahjakorit Anna Regina\nAnna Regina Kukkakaupat ja lahjat\nTervetuloa kukkia for Anna Regina. Teemme online kukat tilaus helppoa. Voit valita runsaasti valikoimastamme: kukkia, kasveja ja Kimput. Lisää valinta ostoskoriin ja noudata ohjeita. Kun tilaus on tehty vain jättää loput meistä.\nSe on tehtävä kukkia Anna Regina antaa korkeimman mahdollisen asiakaspalvelun. Teemme varmasti tilauksesi toimitetaan sieppaamiseksi. Kun haluat todella tehdä vaikutuksen riippumatta siitä, joiden yhteydessä: syntymäpäivät, Äitienpäivä, Isien päivä tai muu tilaisuus, kukkia Anna Regina on oikea valinta erityinen hetki.\nja Anna Regina paikallinen kukkakauppamme on myös avoinna\nTarjoamme kukkalähetys Anna Regina - Anna Regina Kukkakauppa\nKukkakimpun valinta Anna Regina\nKatso lahjakorivalikoima Anna ReginaSuklaavalinta Anna Regina\nSuklaavalinta Anna ReginaSuklaavalinta Anna Regina\nLähetä kukkien ja lahjojen Anna Regina kukkia varten Anna Regina. Olemme erikoistuneet toimittamaan kukkia, kukkakimppuja, korit, lahjat ja kakut Anna Regina.\nKUKAT TOIMITETAAN ANNA REGINA - KUKKAKAUPPIAS ANNA REGINA TARJOAA TOIMITUS SAMANA PÄIVÄNÄ KUKKIA\nKukkia Anna Regina - kukkakauppa, joka toimittaa samana päivänä kukka toimitukset Anna Regina . Käytämme laaja verkosto paikallisia Anna Regina kukkakaupat ja on kukkia kukkakimppuja toimitetaan Anna Regina.\nANNA MEIDÄN HUOLEHTIA KUKAT ANNA REGINA\nAnna Kukkia Anna Regina huolehtia oman kukka-asetelmia, joita tilaisuuksiin, kuten Syntymäpäivä kimppuja, äitienpäivä kukkia, Ystävänpäivä kukat, Vastasyntynyt Vauva ja paljon muuta. Tarjoamme laajan valikoiman kukkia, kasvit, kukka-asetelmia, ja koreja erittäin kilpailukykyiseen hintaan, joka ei ole sovitettu mihinkään Anna Regina. Tilata verkossa ja ovat kukkalähetys Anna Regina hoitaa Kukkia Anna Regina.\nKUKKA TOIMITUS ANNA REGINA\nTiimin Internet-Kukkakauppias on sitoutunut tarjoamaan sinulle korkealaatuisia kukkia, kasveja ja lahjoja saatavilla Anna Regina, kaunein mahdollinen hinta. Jokainen asiakas on meille erittäin tärkeää ja pyrimme antamaan kaikkemme ammatillinen huomiota jokainen yksittäinen tilaus. Meidän koko henkilökunta on omistautunut tarjoamaan korkeimman tason asiakaspalvelua kukka toimitus Anna Regina.\nPAIKALLINEN KUKKAKAUPPIAS ANNA REGINA\nToimitamme kukkia kimppuja yli 900 kaupungeissa ympäri maailmaa. Kussakin kaupungissa, teemme yhteistyötä luotettavien paikallisten kukkakaupat kuten on tapauksessa, jossa Anna Regina. Työskennellä tämän verkon paikallis-kukkakaupat, pystymme varmistamaan, että toimitamme laadukkaita kimppuja ja että kukat pysyvät tuoreina. Voimme huolehtia oman viime hetken kukka tilauksia tai voit varata kaunis kimppu kukkia, kuukausia etukäteen.


Alvar Aalto -viikkoa vietetään Porin ja Euran upeissa kulttuuriympäristöissä - Alvar Aalto Foundation | Alvar Aalto -säätiö\nArkkitehtuurin ja muotoilun päivä: Valokuvahaaste\nInstagram, Twitter ja Facebook\nAlvar Aalto -viikkoa vietetään Porin ja Euran upeissa kulttuuriympäristöissä\nElokuun viimeisellä viikolla, 22.–30.8.2020 vietetään Porissa ja Eurassa Alvar Aalto -viikkoa, jonka teemana on ”Aalto arjessa”. Järjestyksessään neljäs Alvar Aalto -viikko tarjoaa kiehtovan ja monipuolisen kattauksen elämyksiä arkkitehtuurin, muotoilun sekä kulttuurin parissa. Tämän vuoden ohjelmassa näkyy vahvasti Porin ja Euran rikas teollisuushistoria ja paikkakuntien yhteys Alvar Aallon tuotantoon ja edelleen tähän päivään. Huomion keskipisteinä loistavat itseoikeutetusti Aino ja Alvar Aallon suunnittelema Villa Mairea (1937–39) Porin Noormarkussa sekä Kauttuan Terassitalo (1937–38) Eurassa, joista molempiin järjestetään viikon aikana opastettuja vierailuja.\nLuvassa on myös mielenkiintoisia aikamatkoja näyttelyjen muodossa, kuten Porin taidemuseossa esillä oleva Maire Gullichsen, Alvar Aalto ja Galerie Artek -näyttely ja sekä Euran pääkirjastossa nähtävä Arkielämän kuvia ja esineitä Aallon suunnittelemista taloista Kauttualla -näyttely.\nArkkitehtuurikierrokset ja vierailut harvemmin avoinna oleviin kohteisiin johdattavat tarinoin seutujen paikallishistoriaan ja nykyhetkeen. ”Yksi mielenkiintoisista tavoista tutustua rakennettuun kulttuuriympäristöön on melontaretki Eurajokea ja Säkylän Pyhäjärveä pitkin, jonka varrella nautitaan alueen monipuolisesta arkkitehtuurista, vesistöistä ja luonnosta. Myös Alvar Aallon arkkitehtuuri on vahvasti läsnä paikallisten asukkaiden arjessa, sillä mm. Varkaudenmäen tyyppitaloalue on säilynyt alkuperäisessä käytössään”, kertoo Euran kunnan kulttuuripäällikkö Sirpa Wahlqvist.\nAlvar Aallon ja Ahlströmin pitkäaikaiseen ja monipuoliseen yhteistyöhön voi tutustua teemakierroksilla Noormarkun ruukissa. ”Odotamme, että tapahtuma lisää kiinnostusta ja tietoisuutta paikkakunnan rakennettua maisemaa ja kulttuurihistoriaa kohtaan sekä tekee Alvar Aaltoa ja hänen tuotantoaan yhä tunnetummaksi myös Satakunnassa”, sanoo Porin kaupungin kulttuuriyksikön päällikkö, Jyri Träskelin. Hän toivoo eläväisen kaupunkitapahtuman houkuttelevan kävijöitä myös kävelykierrokselle Porin ydinkeskustaan, jossa selviää monta tarinaa modernin kivikaupungin synnystä ja rakentumisesta aina 1930-luvulta 1990-luvulle.\nTapahtumaviikon ohjelmistoon voi kokonaisuudessaan tutustua osoitteessa: www.alvaraalto.fi/alvaraaltoviikko\nSeuraa Alvar Aalto -viikkoa myös facebookissa ja instagramissa #aaltoarjessa\nKauttuan Terassitalo (1937–38), Eura ja Villa Mairea (1937–39), Noormarkku, Pori edustavat molemmat Alvar Aallon 1930 -luvun tuotantoa.\nKuvat Maija Holma, Alvar Aalto -säätiö.\nSeuraamme covid-19 -tilannetta ja viranomaisten suosituksia tapahtumien järjestämisen suhteen ja reagoimme mahdollisiin muutoksiin niiden vaatimalla tavalla. Tapahtuman järjestäjällä on oikeus muutoksiin. Tarkistathan ennen osallistumista Alvar Aalto -viikon ohjelmasivuilta, ettei tapahtumaa ole peruttu.


BMW X6: varaosat ja autotarvikkeet verkkokaupasta - AUTODOC\nEdulliset varaosat BMW X6\nBMW X6 -varaosat\nParhaat varaosat 3 BMW X6 mallille:\nX6 E71X6 (E71, E72) vm 6/2007\nX6 F16X6 (F16, F86) vm 8/2014\nX6 G06X6 (G06, F96) vm 8/2019\nVaraosaluettelo BMW X6\nBMW X6 lisävarusteiden verkkokauppa\nTietoa BMW X6 malleista - kuinka valitset varaosat oikein\nBMW X6 risteytti tyylikkään muotoilun erinomaisiin teknisiin ominaisuuksiin. Mallin valmistus alkoi vuonna 2008 ja jatkuu edelleen. Tätä nykyä valmistetaan jo BMW X6:n toista sukupolvea. Autoa valmistetaan Spartanburgissa (Etelä-Carolina, USA). Ensimmäistä sukupolvea valmistettiin myös Venäjällä, Intiassa, Egyptissä, Taimaassa ja Malesiassa.\nKonseptiauto esiteltiin Frankfurtin autonäyttelyssä. Sarjavalmistettu auto esiteltiin Detroitissa seuraavana vuonna. Tätä sukupolvea valmistettiin vuoteen 2012.\nCitymaasturin korissa yhdistyvät coupen ja crossoverin ominaispiirteet. BMW X6:n viettävä kattolinja noudattaa sporttimuotoilun. Runkorakenteen johdosta takaistuimet on suunniteltu vain kahdelle matkustajalle. Sisäverhoilun laatumateriaalit ja perusvarustelun runsaus tarjoavat viihtyisän ajokokemuksen. Kaikkiin versioihin kuuluu nykyaikainen turvajärjestelmä, taloudellinen polttoaineen kulutus ja energiaratkaisu (jarrutusenergian talteenotto).\nBMW X6 E71/E72 – malliuudistus\nVuonna 2012 ensimmäisen sukupolven BMW X6 uudistui. Sen ulkomuotoilua parannettiin ja sen mukavuuteen ja turvallisuuteen liittyvä lisävarustevalikoima laajeni. Takavaloihin lisättiin LED-rihma. Joihinkin täysvarusteltuihin autoihin sisältyvät adaptiiviset LED-valot.\nSitätilojen osalta mainittakoon, että sen nahkaverhoilun värivalikoima laajeni ruskeaan ja norsunluuhun.\nVuonna 2014 esittäytyi toisen sukupolven BMW X6. Auto eroaa edeltäjästään tilavampien sisätilojen ja avaramman tavaratilan osalta. Verrattuna ensimmäisen sukupolven autoon uuden kulutus laski 22%. Tuloksiin päästiin parantamalla polttoainejärjestelmää ja uusimalla moottori.\nBMW X6 -autojen peruspakettiin sisältyy automaattinen Start/Stop -toiminto, dynaaminen vakionopeudensäädin, takaistuinten 40:20:40-järjestelmä, BMW-professional -varkaudenestojärjestelmä, iDrive-hallintajärjestelmä, kojelaudan lisätyt toiminnot, sadeanturi automaattisesti syttyvillä ajovaloilla, hätäpuhelutoiminto, sähköohjattavat ja -lämmitettävät sivupeilit, auringolta suojaava lasitus ja monta muuta tarviketta.\nBMW X6 tutoriaali/yksityiskohtainen korjaus- ja vaihto-ohje\nAsiakas kysely BMW X6 mallia koskien\nreview_sum_before 510 arvion perusteella\nEniten myydyt tuotteet BMW X6-autoille\nEdulliset varaosatarjoukset huippulaatuisilta valmistajilta 3 BMW X6 -malleille ovat nyt saatavilla. BMW-varaosaluettelosta löydät mahtavan valikoiman ensiluokkaisista ja edullisista osista BMW X6 johtavilta valmistajilta.\nTervetuloa verkkokauppaan, josta löydät kaiken tarvittavan tyylikkäälle BMW X6-autollesi. Nyt sinulla on käytettävissäsi laaja valikoima laatuosia. Mottomme onkin kaiken kattava valikoima korkealaatuisia varaosia parhaimmilta valmistajilta. Kaikki valikoimamme uudet osat tarkistetaan aina ennen myyntiin laittamista, että ne oikeasti ovat huippulaatua. Täten BMW X6-sarjan varaosia valitessasi tulet siis aina valitsemaan parasta!\nHELLASensori, akkujen ohjausjärjest.\nTuotenumero6PK 010 562-901\nValistajan suositeltu vähitäismyyntihinta162,03 €\nMeidän hintamme 121,52 €


Puheenjohtaja Matti Ojalan mietteitä - Jyväskylän Eläkkeensaajat ry\nMatti Ojalan mietteitä Vesa Karvisen kirjoittamassa kirjassa "Täyttä Elämää".\nRohkeita ja ennakkoluulottomia olivat ne miehet ja naiset, jotka vuonna 1961 herättivät JTY:n Veteraanikerhossa keskustelun tarpeesta perustaa kansaneläkeläisille oma yhdistys tarjoamaan laajat toimintamahdollisuudet sekä ajamaan kansaneläkeläisten asioita.\nVoidaan todeta, että jo silloin heillä oli visioita. Keskustelu eteni niin, että yhdistyksen perustava kokous pidettiin Työväentalon E-salilla 16.4.1962. Vuosien kuluessa yhdistyksen nimeä on muutettu paremmin vastaamaan yhteiskunnallisia olosuhteita. Nykyinen nimi Jyväskylän Eläkkeensaajat ry hyväksyttiin 27.3.1992.\nVuosikymmenien ajan yhdistys on tarjonnut laajat ja monipuoliset harrastus- ja osallistumismahdollisuudet eläkeläisille. Tärkeää on jo alusta saakka ollut eläkeläisille tärkeiden asioiden ajaminen eli edunvalvonta. Jyväskylän Eläkkeensaajat ry on koko toimintansa ajan ollut merkittävä toimija Jyväskylässä ja laajemminkin.\nJyväskylän Eläkkeensaajat ry:n menestyksellinen toiminta turvataan jatkossakin parhaiten, kun ajan vaatimat muutokset aistitaan ajoissa ja toimintaa uskalletaan kehittää sen mukaisesti.


Suomalaisrauhanturvaajat varautuneet Koraani-mellakoiden leviämisen varalta | Yle Uutiset | yle.fi\nSuomalaisrauhanturvaajat varautuneet Koraani-mellakoiden leviämisen varalta\nAfganistanissa palvelevat suomalaiset rauhanturvaajat ovat varautuneet eri puolilla maata puhjenneiden Koraani-mellakoiden leviämisen varalta. Toistaiseksi suomalaisten tukikohdan läheisyydessä on kriisinhallintajoukon komentajan sijaisen, everstiluutnantti Jukka Sepän mukaan ollut rauhallista.\n24.2.2012 klo 18.36päivitetty 9.6.2012 klo 13.37\nVäkivaltaisuudet Afganistanissa alkoivat, kun yhdysvaltalaiset ISAF-sotilaat polttivat ilmeisesti vahingossa Koraaneja Kabulin pohjoispuolella sijaitsevassa tukikohdassa. Mellakoissa on neljän päivän aikana kuollut jo yli 20 ihmistä.\nVäkivaltaiset mielenosoitukset eivät ainakaan toistaiseksi ole kohdistuneet suomalaisiin ja ruotsalaisiin rauhanturvaajiin. Suurin osa ruotsalais-suomalaisesta osastosta on Mazar-i-Sharifissa Camp Northern Lights -tukikohdassa.\n- Olemme aina valmiita pahimman varalle. Olemme välineistöämme viime päivinä laittaneet vielä hieman enemmän kuntoon ja paremmin valmiiksi, mutta mitkään toimintatavat eivät ole muuttuneet. Olemme hieman valppaampia, tarkempia ja suunnittelemme pidemmälle kuin aiemmin, kertoo everstiluutnantti Jukka Seppä YLE Uutisille.\n- Oman tukikohdan suojaaminen on ihan peruslähtökohtia tällaisissa tilanteissa. Tukikohdat ovat hyvin suojattuja. Tukikohtaan ei pääse niin, etteivät tukikohdassa olevat sitä huomaisi, Seppä toteaa.\nSuomalaisturvaajat suunnittelevat tukikohdan ulkopuolella liikkumisen entistä tarkemmin ja välttelevät paikkoja, joissa voisivat joutua vaaraan.\nISAFin johto on antanut Koraani-mellakoiden vuoksi uusia ohjeita, ja monta asiaa on Sepän mukaan tarkennettu ja tehdään nyt toisin kuin aiemmin. Yhteydenpitoa paikalliseen poliisiin ja armeijaan on lisätty.\n- Olemme varautuneet yhdessä afganistanilaisten turvallisuusviranomaisten kanssa mahdollisiin mielenosoituksiin suunnittelemalla. Viime päivien aikana olemme lisänneet suunnittelupalavereita ja käyneet yksityiskohtaisesti suunnitelmia läpi siltä varalta, etteivät heidän omat voimansa riitä. Menemme silloin apuun, Seppä kuvailee valmistautumista.\nBBC:n mukaan Mazar-i-Sharifissa olisi jo ollut mielenosoituksia, mutta suomalaissotilaille tästä ei ole kantautunut tietoja.\n- Meidän saamiemme tietojen mukaan Mazar-i-Sharifissa on ollut hyvinkin rauhallista, Seppä sanoi.\nVäkivalta yltyi Afganistanin Koraani-protesteissa 24.2.2012\nUlkomaatKotimaasotilastukikohdatKoraanirauhanturvaaminenAfganistanLevottomuudet ja mellakatMazar-i-Sharifeverstiluutnantitkriisinhallintaviranomaiset


Nurmikon lannoitus - vinkit kauniiseen pihapiiriin - UPM\nEtusivu / Mökkiblogi / Nurmikon lannoitus - vinkit kauniiseen pihapiiriin\nNurmikon lannoitus - vinkit kauniiseen pihapiiriin\nNurmikon lannoitus varmistaa hyvän kasvun ja kauniin ulkonäön. Hyvin hoidettu nurmikko on paitsi miellyttävä paljaalle jalalle, niin se myös pehmentää ja rauhoittaa pihapiirin ilmettä.\nHarva haaveilee mökilleen englantilaista muotopuutarhaa ja samettista nurmea, mutta mökkinurmikkoa kannattaa silti hoitaa. Mökkinurmikon hoidoksi riittää muutama perusasia. Yleensä mökkipihan nurmikkoa ei tarvitse kastella, sillä nurmikko kyllä vihertyy kunnon sateen jälkeen. Lannoituksella taataan nurmen hyvinvointi. Jättämällä lyhyehkön leikkuujätteen nurmikon pinnalle osa sen sisältämistä ravinteista palautuu nurmiheinien käyttöön. Jos leikkausväli on kovin pitkä, on nurmisilppu parempi haravoida pois. Kuivuessaan paksu silppukerros vaurioittaa alle jäävää nurmikkoa.\n"Jättämällä lyhyehkön leikkuujätteen nurmikon pinnalle\nosa sen sisältämistä ravinteista palautuu nurmiheinien käyttöön."\nNurmikolle on olemassa erilaisia lannoitteita. Keväälle ja syksylle on omansa, juuri siihen vuodenaikaan ja nurmikon tarpeisiin optimoidut lannoitteet. Kevätlannoite kiihdyttää nurmikon kasvuun pääsyä ja syksyllä levitettävä lannoite puolestaan valmistelee nurmikkoa talvilepoon. Tarkista annosteluohjeet aina pakkausselosteesta ja noudata lannoitekohtaisia ohjeita.\nLannoite levitetään mahdollisimman tasaisesti koko nurmikolle. Lannoituksen jälkeen on hyvä kastella, jotta ravinteet päätyvät juuriston käyttöön. Parasta olisi, jos lannoittamisen pystyisi toteuttamaan juuri ennen sadetta.\nNurmikon ylläpitokalkitus tulisi tehdä muutaman vuoden välein. Kalkita voi mihin aikaan vuodesta tahansa, mutta kevättalvella se on erityisen helppoa. Kun kalkin levittää keväthankien päälle, kalkki imeytyy sulamisvesien mukana maahan.\n"Lannoituksen jälkeen on hyvä kastella,\njotta ravinteet päätyvät juuriston käyttöön."\nNurmikko sopii hyvin mökkipuutarhan avoimille alueille ja tarjoaa puitteet viihtyisään oleskeluun. Pehmeän nurmikon päällä on mukava tepastella ja temmeltää. Erilaiset pelit ja leikit luonnistuvat nurmikolla helposti.\nJa mikäs sen mukavampaa kuin levittää retkiviltti nurmikolle ja nautiskella kesäpäivistä hyvän kirjan kera. Jatkaa kesken jääneitä klassikoita tai uppoutua uuteen romaaniin. Tai vaikka vain makoilla ja kirjaimellisesti katsella ruohon kasvamista!


EDUTORIAL: #NEWFORMAL SALON LOOK YHDESSÄ @THECONFESSIONSOFAHAIRSTYLIST\n#newformalin muotilavoilla nähty tyyli sai inspiraationsa ikonisesta pageboy-polkasta, on liiketyölähtöinen tyyli saanut inspiraationsa graafisesta polkasta, joka on hieman ylikasvanut, mutta juurikin oikeanlainen ja istuva tähän trendiin.\nEditorial Ambassador Tyler Johnston (@tylerjohnstonhair) näyttää kuinka leikkaa hiukset vapaan käden tekniikalla käyttäen liu'utusta sekä kerrostuksellista leikkaustekniikkaa. Näin saadaan aikaan moderni fiilis - katso mestaria työssään:\nSillä aikaa vieraileva tähti ja influencer Jenny Strebe - AKA @theconfessionsofahairstylist- toteuttaa kauniin värimuutoksen, jossa on pieni twisti mutta lopputulos on kuitenkin klassinen. Katso miten väri muodostuu:\nJenny Strebe (@theconfessionsofahairstylist)\nYli 15-vuotisen uransa aikana Jenny on tottunut rikkomaan rajoja. Hän on yksi Amerikan suosituimmista hiusbloggareista ja hän luo muotilehdissä nähdyistä tyyleistä arkisempia versioita. Siinä samalla hän on muuttanut alaa julkaisemmalla hauskoja tutorial-videoita erityisesti erilaisita letityksistä sekä nutturoista. Hänellä on tuhansia uskollisia seuraajia niin instassa kuin liiketyössä. Jennyn koulutukset ovat todella suosittuja, koska hänen intohimonsa hiuksiin tarttuu jokaiseen. Tutustu Jennyyn tarkemmin: www.theconfessionsofahairstylist.com.\nNähdeksesi kaikki Essential Looks -kokoelman tutorial-videot, ota yhteyttä omaan Schwarzkopf Professional -edustajaasi, jotta saat uniikin koodin. Koodin avulla pääset tutustumaan koko Essential Looks -kokoelmaan sekä trendiraporttiin Essential Looks -applikaatiossa. Jos sinulla on jo koodi, vieraile osoitteessa: www.essentiallookscollection.com.\nSillä välin, käyt ASK eAkatemiassa osoitteessa www.ask-elearning.com, tutustumassa audio-visuaalisen koulutuksen moduuleihin.\nASK Education -tiimi yhdessä Tyler Johnstonin ja Viola Landskyn kanssa tulkitsivat yhden kauden Essential Looksin voimakkaista trendeistä...


Mielipide: Kunnan kannettava vastuu virheistään | Nurmijärven Uutiset\nMielipide: Kunnan kannettava vastuu virheistään\nLapsille järjestettiin koulussa juoksukilpailut. Reittejä oli kaksi: hyväkuntoinen polku ja ehkä jo hieman umpeenkasvanut polku. Lapset lähtivät innoissaan kisaamaan suurin osa hyväkuntoista polkua pitkin ja perille päästyä innoissaan kisasta huomasivat, että muutamat oppilaista (mukaan lukien rehtorin omat lapset) olivat jo maalissa ja voittivat kisan ylivoimaisesti. Umpeenkasvanutta polkua pitkin kisaajat olikin päästetty suoraan maaliin ennen kuin kisa ehti edes alkaa. Kävi ilmi, että ensimmäinen lapsista oli maalissa samalla sekunnilla kuin kisa aukesi. Matkaan ei ollut mennyt sekuntiakaan.\nLapset ymmärsivät, ettei kisa ollut ollut oikeudenmukainen ja tasapuolinen. Opettaja kuitenkin piti puolensa ja julisti voittajaksi ne lapset, jotka olivat jo käytännössä maalissa ennen kisan alkuakaan. Ne jotka halusivat pitää kiinni oikeudenmukaisuudesta ja tasapuolisesta toiminnasta “leimattiin” valittajiksi ja hankaliksi tyypeiksi.\nVastaava tilanne oikeassa elämässä järjestettiin, kun Nurmijärven kunta jakoi ainutlaatuisia tontteja Klaukkalan uudelta Järvimaan alueelta.\nTonttien haku avautui klo 8.00. Tonttien hakulomakkeen pystyi jättämään kolmella eri tavalla (postitse, paikan päällä tai sähköisellä hakemuksella). Suurin osa hakijoista haki tontteja digitaalisesti sähköisessä kanavassa (44 hakijaa) ja vain murto-osa hakijoista (6 hakijaa) osasi valita reitin, jolla pääsi maalin ennen kuin tonttien jako edes alkoi.\nSisään virastotaloon hakijat päästettiin jo klo 7.00, haun avautuessa 8.00 ensimmäinen paperinen hakemus leimattiin 8.00.00. Ensimmäisen hakemuksen jättämiseen/ vastaanottamiseen ei siis mennyt sekuntiakaan. Paikan päällä sovittiin yhteisesti hakijoiden ja kunnan virkamiesten kesken, että paperiset hakulomakkeet kirjattaisiin saapuneiksi sijajärjestyksessä sekunnin väliajoin. Eikö tästä järjestelystä olisi pitänyt kertoa kaikille hakijoille tasapuolisesti etukäteen?\nSamanaikaisesti sähköisessä kanavassa hakijat yrittävät epätoivoisesti syöttää tietojaan, jotta saisivat haluamansa tontin. Osa haki vain yhtä tonttia, jotta haun saisi menemään mahdollisimman pian läpi järjestelmästä. Sähköisen lomakkeen jättävät hakijat stressasivat sekunneista käytännössä aivan turhaan, sillä sähköisellä hakemuksella oli todellisuudessa mahdollista saada tontti vain, jos samaa tonttia ei oltu haettu paperisella hakemuksella. Tätä ei kuitenkaan ennen kisaa kerrottu avoimesti ja tasapuolisesti hakijoille, vaan viestinnällä annettiin ymmärtää sähköisenkin hakukanavan olevan täysin relevantti hakukanava.\nKäytännössä kunta teki virheen, koska ei ollut valmistellut tonttienhakuprosessia kaikille kuntalaisille ja hakijoille tasapuoliseksi ja oikeudenmukaiseksi. Lisäksi prosessin viestintä oli erittäin harhaanjohtavaa.\nMiten yleensä toimitaan, kun missä tahansa toiminnassa huomataan virhe? Oman käsityksen mukaan anteeksipyyntö, virheen myöntäminen ja virheenkorjaus ovat asioita, joilla yleensä pääsee vaikeissakin asioissa parhaaseen lopputulokseen. Kaikkihan me teemme joskus virheitä.\nKunta, virkamiehet ja lähes kaikki elinvoimalautakunnan jäsenet ovat kuitenkin ottaneet kannan, ettei mitään virhettä ole tapahtunut ja hakuprosessi on ollut yksiselitteisesti oikeudenmukainen ja tasapuolinen. Vain kaksi elinvoimalautakunnan jäsentä (Viljakainen ja Viitala) näkivät kunnan toiminnan epäoikeudenmukaisena ja olivat kokouksessa valmiita korjaamaan virheen.\nKoska prosessia ei haluta korjata, vaan pidetään yksiselitteisesti kiinni siitä, ettei virhettä ole sattunut, kunta aiheuttaa sen, että jos/kun asiasta valitetaan hallinto-oikeuteen, joutuvat kärsimään edelleen ne kenelle, joille on alustavat tonttien luovutuspäätökset tehty. Hallinto-oikeudessa käsittely kestää ilmeisesti puolesta vuodesta kahteen vuoteen, jolloin yksikään alueen tonteista ei saa lainvoimaa eikä aluetta päästä rakentamaan. Viivästys aiheuttaa erittäin paljon vaikutuksia niin yksityisille kuntalaisille, kunnalle itselleen kuin myös rakennuttajille. Viivästys aiheuttaa alustavat tonttipäätökset saaneille niin taloudellisia kuin perheen arjen järjestelyihinkin liittyviä haittoja. Kunnan taloudelle tästä on merkittävä vaikutus, kun kunta ei saa tonteista vuokra- tai myyntituloja. Rakennuttajien elinkeinolle tällä viivästyksellä on myös paljon merkitystä, kun alustavasti sovittuja työmaita ei päästä aloittamaan sovitussa aikataulussa.\nEikö kunta todella halua toimia oikeudenmukaisesti ja korjata tekemäänsä “inhimillistä” virhettä? Eikö kunnan päättäjistä todella löydy henkilöitä, jotka ottaisivat asian käsittelyyn ja ratkaisivat tilanteen ilman, että asiaa käsitellään pitkän kaavan mukaan hallinto-oikeudessa? Eikö kunnan olisi aika kantaa vastuu omasta virheestään?\nPuolueettomasti kaikkien prosessin sotkuihin jääneiden puolesta


Tyrskähdetty: Kiitos terveyskeskukselle, mopoilijat nukkumaan ajoissa eikä aluepysäköintikieltomerkkiä tunneta | Kaarina-lehti\nTyrskähdetty: Kiitos terveyskeskukselle, mopoilijat nukkumaan ajoissa eikä aluepysäköintikieltomerkkiä tunneta\nSairastuimme mieheni kanssa koronaan. Haluaisimme kiittää Kaarinan terveyskeskuksen hoitajia aivan mahtavasta huolenpidosta ja välittämisestä. Saimme myös apua kotisairaanhoidosta. Turussa asiat eivät ole näin hyvin kuin Kaarinassa.\nVanhemmille terveisiä: mopo-ongelmaa ei olisi, jos nuoriso olisi nukkumassa silloin kun heidän pitäisi olla, viimeistään puolilta öin. Viikonloppuisinkin. Poliisille terveisiä: Ei niitä rekisterinumeroita näe ilta- tai yöpimeässä. Kokeilkaa vaikka.\nMielenkiintoista. Kaupungin antamilla taksikorteilla saa matkustaa vaikka Tortinmäkeen tai Kakskertaan mutta ei Paraisten tai Liedon keskustaan. Arvatkaapa, mitkä matkat tulevat kalliimmaksi?\nEivät ole mallaskatulaiset yksin: Kurjenkadun aluepysäköintikieltomerkkiä eivät kaikki tunne, kuten eivät myöskään kadun päässä olevaa kävely- ja pyörätiemerkkiä. Osa on käsittänyt, että siitä voi autolla oikaista. Aikoinaan autokoulussa merkit opetettiin, ehkä ei enää.\nEdellisessä Kaarina-lehdessä kerrottiin peuroja esiintyvän runsaasti Auvaisten alueella ja Hantuntien kulmilla. Yhtään peuraa en ole 30 vuoden aikana alueella nähnyt, mutta metsäkauriita näen lähes päivittäin. Valkohäntäpeura on tuplasti metsäkaurista suurempi, ja sen häntä on valkoinen. Metsäkauriilla koko peppu on valkoinen.\nKokemattomuus ei ole vika. Taito kasvaa tekemällä ja halulla oppia. Kaarinan terveyskeskuksen ajanvaraus- ja neuvontahoitajien taidoissa on asenteessa kasvatustarpeita. Kun pyytää paperille tuloksia lääkärilausunnoista ja verikokeista, jotka on tehty Tyksissä, osaava hoitaja näpyttää päätettä 5 min, antaa printin ja on ystävällinen. Osaamaton ei mieti, yritä, hae apua vaan turhautuneena inttää: ei Tyksin tiedot meillä näy. Äkäillään puolin ja toisin vain siksi, että hoitajan työnohjaus ei ole kohdallaan eikä hoitajan käytös.\nPotilas ei ole hoitajan kouluttaja\nKun menee Kaarinan terveyskeskuksen röntgeniin, vastaanoton (infon) hoitaja on niin osaava ja ystävällinen, että aina on tunne kuin menisi kotiin onnellisessa avioliitossa. Kiitos jälleen 22.7!


XZ Kaste Tehokosteuttava Hyaluronihappo Hoitoaine - XZ\nXZ Kaste Tehokosteuttava Hyaluronihappo Hoitoaine kosteuttaa tehokkaasti, parantaa hiusten kammattavuutta ja vähentää hiusten sähköisyyttä, jättäen hiukset sileän ja pehmeän tuntuisiksi. Hoitoaineen sisältämä hyaluronihappo ja kotimaisesta sokerijuurikkaasta saatava betaiini tehostavat hiusten luonnollista kosteustasapainoa, vahvistaen hiuksia ja antaen hiuksille kiiltoa. Hoitoaineessa raikas tuoksu.\nCurly Girl Hoitoaineet Kosteuttava Kuivat hiukset Vahvistava\nLevitä pestyihin pyyhekuiviin hiuksiin. Anna vaikuttaa hetken ja huuhtele huolellisesti. Viimeistele hiustenpesu Kaste tehokosteuttavalla hyaluronihappo seerumilla.


Erotu tai kuole - Mediashake Oy\nEdessäsi on neljä suklaalevyä. Ne ovat kaikki maitosuklaata, mutta kooltaan erilaisia: 200g, 300g, 250g ja 400g. Jos saat valita yhden, minkä otat? Olettaen, ettet ole dietillä, valitset 400 gramman suklaalevyn.\nKuvitellaan toinen tilanne: edessäsi on taas neljä suklaalevyä. Yksi niistä on hasselpähkinäsuklaa (200g), toinen valkosuklaa (300g), kolmas tummasuklaa (250g) ja neljäs maitosuklaa (400g). Saat taas valita yhden. Asia ei enää olekaan niin yksinkertainen, etkä välttämättä valitse suurinta suklaalevyä.\nMiten tämä kaikki liittyy verkkokauppoihin tai liiketoimintaan? Jos verkkokauppasi on täysin identtinen valikoimaaltaan ja palvelultaan verrattuna kilpailijoihisi, olet kuin yksi maitosuklaa muiden joukossa. Tuotteiden hinta on ainut tekijä, jonka takia ihmiset harkitsevat ostavasi sinun kaupastasi. Jos et ole halvin, häviät pelin helposti.\nSuurin osa yrityksistä matkii kilpailijoitaan. Kun joku menestyy yhdellä konseptilla, perässä on heti tusina samanlaisia hiihtäjiä. Valitettavasti perässähiihtäjät ovat häviäjä, koska sama konsepti monistettuna uudestaan ei juuri koskaan toimi. Sinun keksittävä jotain uutta – jotain millä erotut aidosti joukosta. Ehkä se on nopeampi tai edullisempi toimitus, paremmat palautus- ja vaihtomahdollisuudet, sairaan hyvä asiakaspalvelu tai järjettömän hyvä käyttöliittymä. Helppo selitys on tietysti, että on mahdotonta erottautua. Se on puhdas valhe, aina on paljon mahdollisuuksia erottautua kilpailijoista.\nKilpailukeinokaan ei yksistään riitä, sillä siitä on osattava viestiä potentiaaliselle asiakkaalle. Kilpailukeinosi täytyisi näkyä verkkokauppasi jokaisella sivulla selvästi.\nMiksi eduskuntavaaleissa kaikki kolme vanhaa ja suurinta puoluetta hävisivät? Kukaan ei ole ottanut aikoihin tolkkua, miten puolueet eroavat toisistaan. Jytky erottui joukosta. Erotu sinäkin.


Etusivu › Kotikatsomo › Harry pala palalta\nHarry pala palalta kotikatsomo\nHarry pala palalta on suorasukaisuudellaan iloisesti yllättävä Woody Allen -elokuva, joka on kielenkäytöltään melko härski ripitys puberteettiongelmiinsa ainiaaksi juuttuneen ohjaajan pakkomielteisistä teemoista. Kaikista omaelämäkerrallisista tilityksistä Harry pala palalta on mitä luultavimmin se kaikkein itsekriittisin teos, jossa Allen ruotii henkilökohtaisia ikuisuuskriisejään hartaasti ja juurta jaksain. Mutta edelleen kiehtovalla otteella, vaikka oikeaa asennetta elokuvan katsominen kieltämättä vaatiikin. Siitä on helppo myös olla pitämättä, koska väliltä toisarvoisilta tuntuvien ongelmien parissa tärisevän nykiläisen älykön neuroosien ja traumojen pöyhintä jo ties kuinka monennessa rainassa voi todellakin alkaa tympiä.\nToki Harry pala palalta todistaa Allenin voimien hiipumista vastaan, mutta pakko sitä on tunnustaa, että ikävöin kovasti hänen ohjaajauransa varhaisvaiheen kuoliaaksi naurattavia komedioita, hulvattomia pikkuhelmiä, kuten Unikeko (1973), Bananas - minä ja vallankumous (1971) sekä Ota rahat ja juokse (1969). Niissä on sentään vielä kunnon älyllistä pienen miehen potkua, kirpeän sapekasta yhteiskunnallista ivaa sekä itseironiaa sopivina annoksina.\nHarry Block (Woody Allen) on arvostettu kirjailija, joka sumeilematta käyttää niin omaa kuin muidenkin elämää inspiraation lähteenä - ja vastaanotto on välillä myös sen mukaista, kun ihmiset kimpaantuvat huomatessaan keekoilevansa kirjojen sivuilla. Harry Blockin elämä on menestyksestä huolimatta kuitenkin päin helvettiä:\nkirjoittaminen ei suju, ex-vaimot vihaavat, tyttöystävä menee naimisiin Harryn parhaan kaverin kanssa, huoriin kuluu rahaa, pillerit ja viina maistuvat eivätkä kallonkutistajaistunnot auta mitään. Lopulta Harryn on kohdatakseen itsensä kohdattava niin läheiset ihmiset ympärillään kuin hänen kirjoissaan "luomansa" hahmotkin.\nHuumoria, joka myös satuttaa\nKerronnalliselta rakenteeltaan Harry pala palalta on hienosti toteutettu. Tapahtumia puidaan sekä reaaliajassa, takautumina että Harryn Blockin romaanien kautta, ikään kuin filmatisointeina. Harryn kirjojen henkilöt alkavat ilmestyä kirjailijalle itselleen ja silloin menevät "fakta" ja "fiktio" fiktiossa herkullisesti sekaisin. Kun kaksi näyttelijää tulkitsee samaa hahmoa, luonnekuvat saavat lisää syvyyttä myös poikittaissuunnissa. Pisteliään ironisesti "romaanifilmatisointien" ihmiset ovat kauniimpia ja henkevämpiä kuin "tosielämän" vastaavat. Vaikka elokuvan rakenne kuulostaakin tässä yhteydessä eriskummalliselta, niin mainion juonen ja napakan dialogin imu ei menetä otetta hetkeksikään. Kohtaukset, jaksot ja sivujuonteet nivoutuvat näkemykselliseksi kokonaisuudeksi.\nNimensä mukaisesti Harry Block kärsii luomiskatkosta, mikä on itseriittoiselle älykölle vaikea pala niellä. Huumori ei ole elokuvassa pelkästään itseironista, vaan se myös satuttaa. Allen ei ruodi yksinomaan lempiteemaansa, rakastamisen vaikeutta, vaan myös elämisen, kokemisen ja todellisuuden näkemisen vaikeutta. Elokuvassa Harry Block ei suostu tunnustamaan, että on härskisti käyttänyt läheisiä ihmiskohtaloita romaaniensa sivuja ja että on tätä kautta loukannut toisten tunteita ja muistoja. Hän ei välitä vetää yhtäläisyysmerkkejä kirjojensa sisällön ja kipeän todellisuuden kanssa. Tässä mielessä Allen on ehkä kovastikin ruotinut itseään, vaikka ohjaaja on itse aina kieltänyt elokuviensa olevan jonkinasteisia omakuvia.\nJoka tapauksessa Harry pala palalta on elokuva, jossa Allen sohaisee vastustamattomasti miehisen minäkuvan ytimeen, hienoista analyyseistä vähät välittäen. Oikeastaan kyse on rehellisyydestä: älykön maineesta huolimatta ohjaaja tunnustaa haluavansa vielä yli kuusikymppisenä naisia ja alituiseen ja missä vain. Ehkäpä muu olisikin hurskastelua.


Green Day @ Kyläsaari Helsinki • IRC-Galleria\nGreen Day @ Kyläsaari Helsinki\nKuvat ja videot (395)\nTyttöjä: 448 (86 %)\nPoikia: 79 (14 %)\nPiratey, vilmari, impersonal, eliinae, agrobakterium, Wywwe, SaintJimmy, PenceyPrep, tutsq, Naaadja, DavoX, Zetsubou\nKyläsaari ;_;Luonut: AWWNASunnuntai 09.06.2013 01:46\n>>2 fucking yearsLuonut: JACKLESPerjantai 08.06.2012 22:17\nelieli Green Dayn keikast on sit tänään kaks vuotta..\ntuntuu ku se olis ollu just pari päivää sitten..\n~ Billie Joe Armstrong ~\n8.6.Luonut: ProudiATorstai 09.06.2011 15:43\nEn pystyny eilen tätä kirjottaa ku en päässy koneelle mut kirjotan sen nyt!\nGuys, i had the time of my life♥\nVUOSI ♥♥Luonut: jennapennaKeskiviikko 08.06.2011 15:36\nGreen dayn keikasta on jo vuosi, VUOSI PERKELE.\nMä vaan niiiiiiiiiiin haluun sinne uudestaan.\nFngggg 8.6. < TÄSTÄ TULEE ROMAAAANIIILuonut: AWWNAKeskiviikko 08.06.2011 14:45\nJoo, tähän aikaa viime vuonna istuin junassa. Ja istuin ja istuin ja istuin. Viis tuntia putkeen tais olla. Ja se oli yhtä helvetinmoista kidutusta ku kännykkän kuulokkeet oli kadonnu jonnekki vittuu (eikä ne vieläkää oo löytyny) ja mp3-soitin muuten vaa vittuili nii et sitä ei voinu kuunnella ja siel oli ihan sairaan kylmä ja paskat paikat mis istua.\nMUT SE EI HAITANNU, KOSKA MÄ TIESIN ET NÄIN JA NÄIN MONEN TUNNIN JA MINUUTIN JA SEKUNNIN SADASOSAN PÄÄSTÄ MÄ TULEN NÄKEMÄÄN MUN IDOLIT .. OKEI EI KÄYTETÄ SITÄ SANAA SE ON TYHMÄ .. LEMPIPÄNDINKAUTTA-AIKAIN.\nSit ku me vihdoin tultii Helsinkii, ni tajusinki et dääämn, kello on vasta jotain 12 ku oltii lähetty nii aikasin ja tajusin et voi slkjdhskdjfh kestää viel kauan aikaa ennenku edes portit aukee. Hilluinpa sit (öh jee) mutsin kans kampis sen kolme tuntii suunnilleen.\nMUT SIT... (jännittävää, eikö?) tuli vihdoin aika hypätä taksiin ja lähtee kohti kyläsaarta! aika alko kuluu niin helvetin nopeesti ja kaikki oli vaan semmosta sumua heti ku astuin ulos taksista.\ngreenday tuli lavalle, soitti mahtavan keikan ja lähtipois.\nja mä itkin ilosta. olin siis ihan oikeasti nähny ilmielävänä mun idolisankarimitkäliepellet. ja hengittäny samaa ilmaa. ja laulanu kurkku suorana mun lempibiisejä niiden kans. (hoho aika ovela ku tajusin ton.)\nen voi nyt tätä muistellessa oikei muuta sanoo ku et:\nPERKELE MISKI EN TUNKENUY ETURIVIIN IHAN PILLIJOEN NOKAN ETEEN TAI MIKEN VALVOVIEN SILMIEN ALLE TAI JOHONKI LÄHEMMÄS SATAN666 KUI TYHMÄ PITÄÄ OLLA KU TÄÄHÄN SAATTO OLLA ONES IN A LIFETIME CHÄÄNSSI, OKEIEI OLLU KU NE TULEE KUITENKI VIELÄ UUDESTAAN JA KAIKKEE MUTTA EI VITTU KUN _KADUTTAAAAAAAAAAAA_ VOI PERSE OLISITTE TULLU SINNE JA VETÄNY MUT SINNE OKEI ETTE EES TUNTENU/TIENNY/EN OLLU EES RANDOM TEILLE VIELÄ SILLO MUT SILTI TSIISUS KRAISTUS GODDAMN\njoo olihan se kiva keikka sit loppujenlopuks. c:\njos saisin sanoo jotai greendayn poppoolle ni kiittäisin luultavasti niin lujaa niitä tosta illasta.\n... ja nostan hattuu sille joka tän jakso lukee loppuun.\nGreen Day @ Kyläsaari Helsinki Tapahtumat,\nKeikkojen jälkeinen masennus Minä ja muut,\nmuistot elää ikuisesti Rakkaus\n>>BLOOD IN MY VEINSLuonut: JACKLESLauantai 09.04.2011 23:16\no8o62o1o !Luonut: ProudiATorstai 09.12.2010 00:00\n6 kuukautta ♥ ;__;\nMuchos gracias <3Luonut: SarutoSunnuntai 07.11.2010 17:11\nSiivoilen kameraa, tuli nuo keikkakuvat vastaan ja luoja, muistin miten onnellinen voi olla <3\nOn se vaan jännä miten yks kapinen bändi voi olla jotain elämää suurempaa. <3 Kiitos jätkät, oikeesti!\n080610Luonut: mint^^Lauantai 17.07.2010 19:04\nsiit keikast o jo yli kuukaus :(\nkauhee aika kuluu äkkii....\nmut se keikka jää mun muistoihin :)\noli iha mahtavaa kyl siel :)\nRakastanLuonut: tutsqTorstai 17.06.2010 00:13\nHuomatkaa BJ;n haarat taustalla.\nMike Dirnt Fanclubit